/* KUMM/2011/0473 finali */ KOMUNIKAZZJONI MILL-KUMMISSJONI LILL-PARLAMENT EWROPEW, LILL-KUNSILL U LILL-QORTI TAL-AWDITURI KONTIJIET ANNWALI TAL-UNJONI EWROPEA - SENA FINANZJARJA 2010.





WERREJ Paġna Nota li takkumpanja l-kontijiet ikkonsolidat 3 PARTI I: DIKJARAZZJONIJIET FINANZJARJI KKONSOLIDATI TAL-UNJONI EWROPEA U NOTI TA’ SPJEGAZZJONI 5 Karta tal-bilanċ 8 Kont tar-riżultat ekonomiku 9 Tabella tal-flussi tal-flus 10 Dikjarazzjoni tal-bidliet fl-Assi Netti 11 Noti dwar id-dikjarazzjonijiet finanzjarji 12 PARTI II: RAPPORTI KKONSOLIDATI DWAR L-IMPLIMENTAZZJONI TAL-BAĠIT TAL-UNJONI EWROPEA U NOTI TA’ SPJEGAZZJONI 96 Rapporti dwar l-implimentazzjoni tal-baġit 98 Noti ta’ spjegazzjoni mar-rapporti dwar l-implimentazzjoni tal-baġit 116 NOTA LI TAKKUMPANJA L-KONTIJIET IKKONSOLIDATI Il-kontijiet annwali kkonsolidati tal-Unjoni Ewropea għas-sena 2010 tħejjew skont l-informazzjoni ppreżentata mill-istituzzjonijiet u korpi oħrajn taħt l-Artikolu 129.2 tar-Regolament Finanzjarju applikabbli għall-baġit ġenerali tal-Unjoni Ewropea. B’dan niddikjara li huma tħejjew b’konformità mat-Titolu VII ta’ dan ir-Regolament Finanzjarju u skont il-prinċipji, regoli u metodi ta’ kontabilità stipulati fin-noti mad-dikjarazzjonijiet finanzjarji. Ksibt l-informazzjoni kollha neċessarja mingħand l-uffiċjali tal-kontabilità ta’ dawn l-istituzzjonijiet u korpi, li ċċertifikaw l-affidabilità tagħha, għall-produzzjoni tal-kontijiet li juru l-assi u l-obbligazzjonijiet tal-Unjoni Ewropea u l-implimentazzjoni tal-baġit. B’dan niċċertifika li skont din l-informazzjoni, u wara l-verifiki li dehruli neċessarji biex niffirma l-kontijiet tal-Kummissjoni Ewropea, għandi assigurazzjoni raġonevoli li l-kontijiet jippreżentaw stampa vera u ġusta tal-pożizzjoni finanzjarja tal-Unjoni Ewropea fl-aspetti materjali kollha. Philippe Taverne L-Uffiċjal tal-Kontabilità tal-Kummissjoni KONTIJIET ANNWALI TAL-UNJONI EWROPEA SENA FINANZJARJA 2010 PARTI I DIKJARAZZJONIJIET FINANZJARJI KKONSOLIDATI TAL-UNJONI EWROPEA U NOTI TA’ SPJEGAZZJONI WERREJ – PARTI I Paġna PARTI I: DIKJARAZZJONIJIET FINANZJARJI KKONSOLIDATI TAL-UNJONI EWROPEA U NOTI TA’ SPJEGAZZJONI Karta tal-bilanċ 8 Kont tar-riżultat ekonomiku 9 Tabella tal-flussi tal-flus 10 Dikjarazzjoni tal-bidliet fl-assi netti 11 Noti dwar id-dikjarazzjonijiet finanzjarji: 12 1. Politiki sinifikanti tal-kontabilità 13 2. Noti mal-Karta tal-Bilanċ 24 3. Noti mal-Kont tar-Riżultat Ekonomiku 47 4. Noti mat-tabella tal-Flussi tal-Flus 56 5. Assi u Obbligazzjonijiet Kontinġenti u divulgazzjonijiet oħra 57 6. Korrezzjonijiet finanzjarji u rkupri 62 7. Ġestjoni tar-riskju finanzjarju 82 8. Divulgazzjonijiet dwar il-partijiet relatati 88 9. Avvenimenti wara d-data tal-karta tal-bilanċ 90 10. Entitajiet ikkonsolidati 93 11. Entitajiet mhux ikkonsolidati 94 KARTA TAL-BILANĊ | EUR miljuni | Nota | 31.12.2010 | 31.12.2009 (iddikkjarati mill-ġdid) | ASSI MHUX KURRENTI: | Assi intanġibbli | 2.1 | 108 | 72 | Proprjetà, impjanti u tagħmir | 2.2 | 4 813 | 4 859 | Investimenti fit-tul | 2.3 | 2 555 | 2 379 | Self | 2.4 | 11 640 | 10 764 | Prefinanzjament fit-tul | 2.5 | 44 118 | 41 544 | Ammonti riċevibbli għat-tul | 2.6 | 40 | 55 | 63 274 | 59 673 | ASSI KURRENTI: | Inventarji | 2.7 | 91 | 77 | Investimenti għal żmien qasir | 2.8 | 2 331 | 1 791 | Prefinanzjament għal perjodu qasir | 2.9 | 10 078 | 9 436 | Ammonti riċevibbli bi skadenza qasira | 2.10 | 13 501 | 8 958 | Flus u ekwivalenti ta’ flus | 2.11 | 22 063 | 23 372 | 48 064 | 43 634 | ASSI TOTALI | 111 338 | 103 307 | OBBLIGAZZJONIJIET MHUX KURRENTI: | Benefiċċji tal-Impjegati | 2.12 | (37 172) | (37 242) | Provvedimenti għat-tul | 2.13 | (1 317) | (1 469) | Obbligazzjonijiet finanzjarji għat-tul | 2.14 | (11 445) | (10 559) | Obbligazzjonijiet oħra għat-tul | 2.15 | (2 104) | (2 178) | (52 038) | (51 448) | OBLIGAZZJONIJIET KURRENTI: | Provvedimenti għal perjodu qasir | 2.16 | (214) | (213) | Obbligazzjonijiet finanzjarji għal perjodu qasir | 2.17 | (2 004) | (40) | Kontijiet pagabbli | 2.18 | (84 529) | (93 884) | (86 747) | (94 137) | TOTAL OBBLIGAZZJONIJIET | (138 785) | (145 585) | ASSI NETTI | (27 447) | (42 278) | Riżervi | 2.19 | 3 484 | 3 323 | Ammonti li għandhom jinġabru mill-Istati Membri* | 2.20 | (30 931) | (45 601) | ASSI NETTI | (27 447) | (42 278) | Ara n-noti 2.5.2 , 2.9.2 , 2.10.3 u 3.4.1 għad-dettalji tad-dikjarazzjoni mill-ġdid ta’ ċerti ċifri tal-2009 * Il-Parlament Ewropew adotta baġit fil-15 ta’ Diċembru 2010 li jistipula l-ħlas tal-obbligazzjonijiet bi skadenza qasira tal-Unjoni mir-riżorsi proprji li għandhom jinġabru mill-Istati Membri, jew jiġu mitluba lilhom fl-2011. Barra minn hekk, skont l-Artikolu 83 tar-Regolamenti tal-Persunal (ir-Regolament tal-Kunsill 259/68 tad-29 ta’ Frar 1968 kif emendat), l-Istati Membri għandhom jiggarantixxu b’mod konġunt l-obbligazzjoni għall-pensjonijiet. KONT TAR-RIŻULTAT EKONOMIKU | EUR miljuni | Nota | 2010 | 2009 (iddikkjarati mill-ġdid) | DĦUL OPERATTIV | Dħul mir-riżorsi proprji u l-kontribuzzjonijiet | 3.1 | 122 328 | 110 537 | Dħul operattiv ieħor | 3.2 | 8 188 | 7 532 | 130 516 | 118 069 | SPEJJEŻ OPERATTIVI | Spejjeż amministrattivi | 3.3 | (8 614) | (8 133) | Spejjeż operattivi | 3.4 | (103 764) | (102 504) | (112 378) | (110 637) | BILANĊ POŻITTIV MINN ATTIVITAJIET OPERATTIVI | 18 138 | 7 432 | Dħul finanzjarju | 3.5 | 1 178 | 835 | Spejjeż finanzjarji | 3.6 | (661) | (594) | Moviment fl-obbligazzjonijiet tal-pensjonijiet tal-impjegati | 2.12 | (1 003) | (683) | Sehem mill-bilanċ negattiv tal-assoċjati u l-impriżi konġunti | 3.7 | (420) | (103) | RIŻULTAT EKONOMIKU GĦAS-SENA | 17 232 | 6 887 | Ara n-noti 2.5.2 , 2.9.2 , 2.10.3 u 3.4.1 għad-dettalji tad-dikjarazzjoni mill-ġdid ta’ ċerti ċifri tal-2009 TABELLA TAL-FLUSSI TAL-FLUS | EUR miljuni | Nota | 2010 | 2009 (iddikjarati mill-ġdid) | Riżultat ekonomiku għas-sena | 17 232 | 6 887 | Attivitajiet operattivi | 4.2 | Ammortizzazzjoni | 28 | 22 | Deprezzament | 358 | 448 | (Treġġigħ lura ta’) telf minn indeboliment ta’ investimenti | 0 | (17) | (Żieda)/tnaqqis fis-self | (876) | (7 199) | (Żieda)/tnaqqis fil-prefinanzjament fit-tul | (2 574) | (12 521) | (Żieda)/tnaqqis f’riċevibbli għat-tul | 15 | (10) | (Żieda)/tnaqqis fl-inventarji | (14) | 7 | (Żieda)/tnaqqis fil-prefinanzjament għal perjodu qasir | (642) | 827 | (Żieda)/tnaqqis f’riċevibbli għal perjodu qasir | (4 543) | 2 962 | Żieda/(tnaqqis) fi provvedimenti għat-tul | (152) | 128 | Żieda/(tnaqqis) f’obbligazzjonijiet finanzjarji għat-tul | 886 | 7 210 | Żieda/(tnaqqis) f’obbligazzjonijiet oħrajn għat-tul | (74) | (48) | Żieda/(tnaqqis) fi provvedimenti għal perjodu qasir | 1 | (134) | Żieda/(tnaqqis) f’obbligazzjonijiet finanzjarji għal perjodu qasir | 1 964 | (79) | Żieda/(tnaqqis) fil-kontijiet pagabbli | (9 355) | 4 207 | Bilanċ pożittiv tas-sena preċedenti meħud bħala dħul mhux fi flus | (2 254) | (1 796) | Movimenti oħrajn mhux fi flus | (149) | 54 | Żieda/(tnaqqis) fl-obbligazzjoni relatata mal-benefiċċji tal-impjegati | (70) | (313) | Attivitajiet ta’ investiment | 4.3 | (Żieda)/tnaqqis fl-assi intanġibbli u l-proprjetà, l-impjanti u t-tagħmir | (374) | (464) | (Żieda)/tnaqqis f’investimenti għat-tul | (176) | (284) | (Żieda)/tnaqqis f’investimenti għal żmien qasir | (540) | (239) | FLUSSI NETTI TAL-FLUS | (1 309) | (352) | Żieda/tnaqqis netti fi flus u ekwivalenti | (1 309) | (352) | Flus u ekwivalenti fil-bidu tas-sena | 2.11 | 23 372 | 23 724 | Flus u ekwivalenti fi tmiem is-sena | 2.11 | 22 063 | 23 372 | Ara n-noti 2.5.2 , 2.9.2 , 2.10.3 u 3.4.1 għad-dettalji tad-dikjarazzjoni mill-ġdid ta’ ċerti figuri tal-2009 DIKJARAZZJONI TAL-BIDLIET FL-ASSI NETTI | EUR miljuni | Riżervi (A) | Ammonti li għandhom jintalbu mingħand l-Istati Membri (B) | Assi Netti =(A)+(B) | Riżerva tal-valur ġust | Riżervi oħrajn | Bilanċ Pożittiv/(Negattiv) Akkumulat | Riżultat ekonomiku tas-sena | BILANĊ FIL-31 DIĊEMBRU 2008 | 41 | 3 074 | (63 225) | 12 686 | (47 424) | Moviment fir-riżerva tal-Fond ta’ Garanzija | 196 | (196) | 0 | Movimenti fil-valur ġust | 28 | 28 | Oħrajn (iddikjarati mill-ġdid) | (1) | 28 | 27 | Allokazzjoni tar-riżultat ekonomiku 2008 | (15) | 12 701 | (12 686) | 0 | Riżultat tal-baġit 2008 attribwit lill-Istati Membri | (1 796) | (1 796) | Riżultat ekonomiku għas-sena (iddikjarat mill-ġdid) | 6 887 | 6 887 | BILANĊ FIL-31 TA’ DIĊEMBRU 2009 (iddikjarat mill-ġdid) | 69 | 3 254 | (52 488) | 6 887 | (42 278) | Moviment fir-riżerva tal-Fond ta’ Garanzija | 273 | (273) | 0 | Movimenti fil-valur ġust | (130) | (130) | Oħrajn | 4 | (21) | (17) | Allokazzjoni tar-riżultat ekonomiku 2009 (iddikjarata mill-ġdid) | 14 | 6 873 | (6 887) | 0 | Riżultat tal-baġit 2009 attribwit lill-Istati Membri | (2 254) | (2 254) | Riżultat ekonomiku għas-sena | 17 232 | 17 232 | BILANĊ FIL-31 TA’ DIĊEMBRU 2010 | (61) | 3 545 | (48 163) | 17 232 | (27 447) | Noti dwar id-dikjarazzjonijiet finanzjarji Paġna 1. Politiki sinifkanti tal-kontabilità 13 2. Noti mal-Karta tal-Bilanċ 24 3. Noti mal-Kont tar-Riżultat Ekonomiku 47 4. Noti mat-tabella tal-Flussi tal-Flus 56 5. Assi u obbligazzjonijiet kontinġenti u divulgazzjonijiet oħra 57 6. Korrezzjonijiet finanzjarji u rkupri 62 7. Ġestjoni tar-riskju finanzjarju 82 8. Divulgazzjonijiet dwar il-partijiet relatati 88 9. Avvenimenti wara d-data tal-karta tal-bilanċ 90 10. Entitajiet ikkonsolidati 93 11. Entitajiet mhux ikkonsolidati 94 1. POLITIKI SINIFIKANTI TAL-KONTABILITÀ 1.1 IR-REGOLI DWAR IL-BAŻI LEGALI U L-KONTABILITÀ Il-kontijiet ikkonsolidati tal-Unjoni Ewropea jkopru l-kontijiet tal-Unjoni Ewropea, tal-Komunità Ewropea tal-Enerġija Atomika u l-Komunità Ewropea tal-Faħam u l-Azzar (f’Likwidazzjoni). Dawn il-kontijiet isiru skont ir-Regolament tal-Kunsill (KE, Euratom) Nru 1605/2002 tal-25 ta’ Ġunju 2002 (ĠU L 248 tas-16 ta’ Settembru 2002), dwar ir-Regolament Finanzjarju applikabbli għall-baġit ġenerali tal-Unjoni Ewropea u r-Regolament tal-Kummissjoni (KE, Euratom) Nru 2342/2002 tat-23 ta’ Diċembru 2002 li jistabbilixxi regoli dettaljati għall-implimentazzjoni ta’ dan ir-Regolament Finanzjarju. Skont l-Artikolu 133 tar-Regolament Finanzjarju, l-Unjoni Ewropea ppreparat id-dikjarazzjonijiet finanzjarji kkonsolidati tagħha tal-2010 fuq il-bażi ta’ regoli bbażati fuq id-dovuti tal-kontijiet li huma meħuda mill-Istandards Internazzjonali tal-Kontabilità għas-Settur Pubbliku (IPSAS) jew, jekk ma jkunx speċifikat mod ieħor, mill-Istandards Internazzjonali tar-Rapportar Finanzjarju (IFRS). Dawn ir-regoli ta’ kontabilità, adottati mill-Uffiċjal tal-Kontabilità tal-Kummissjoni, għandhom jiġu applikati mill-istituzzjonijiet u l-entitajiet kollha tal-UE li bħalissa jaqgħu fl-ambitu tal-konsolidazzjoni sabiex tiġi stabbilita ġabra ta’ regoli uniformi għall-kontabilità, il-valutazzjoni u l-preżentazzjoni tal-kontijiet bl-għan li jiġi armonizzat il-proċess tat-tfassil tad-dikjarazzjonijiet finanzjarji u l-konsolidazzjoni. Il-kontijiet jinżammu f’Euro fuq il-bażi tas-sena kalendarja. 1.2 IL-PRINĊIPJI TAL-KONTABILITÀ L-għan tad-dikjarazzjonijiet finanzjarji huwa li jipprovdu informazzjoni li tkun utli għal ħafna nies li jkollhom bżonn jużawha dwar il-pożizzjoni finanzjarja, ir-rendiment u l-flussi tal-flus ta’ entità. Għal entità tas-settur pubbliku bħall-UE, l-għanijiet huma, b’mod aktar speċifiku, li tiġi pprovduta informazzjoni utli għat-teħid tad-deċiżjonijiet, u li tingħata prova tar-responsabbiltà tal-entità fir-rigward tar-riżorsi fdati lilha. Huwa b’dawn l-għanijiet li d-dokument preżenti ġie mfassal L-Artikolu 124 tar-Regolament Finanzjarju jistabbilixxi l-prinċipji tal-kontabilità li għandhom jiġu applikati fit-tfassil tad-dikjarazzjonijiet finanzjarji: - fuq il-bażi ta' entità attiva; - prudenza; - metodi konsistenti ta’ kontabilità; - paragunabbiltà tal-informazzjoni; - materjalità; - l-ebda tpaċija; - ir-realtà fuq l-apparenza; - il-kontabilità bbażata fuq id-dovuti. Il-preparazzjoni tad-dikjarazzjonijiet finanzjarji kkonsolidati skont ir-regoli u l-prinċipji fuq imsemmija teħtieġ li l-maniġment jagħmel stimi li jaffettwaw l-ammonti rapportati ta’ ċerti partiti fil-karta tal-bilanċ ikkonsolidata u fil-kont tar-riżultat ekonomiku kkonsolidat, kif ukoll id-divulgazzjonijiet relatati ta’ assi u obbligazzjonijiet kontinġenti. 1.3 KONSOLIDAZZJONI L-ambitu tal-konsolidazzjoni Id-dikjarazzjonijiet finanzjarji kkonsolidati tal-UE jinkludu l-entitajiet ikkontrollati sinifikanti kollha (istituzzjonijiet u aġenziji), assoċjati u impriżi konġunti, li jammontaw għal 43 entità kontrollata, 5 impriżi konġunti u 4 assoċjati. Il-lista sħiħa tal-entitajiet ikkonsolidati tinsab fin-nota 10 . Meta mqabbel mal-2009, l-ambitu tal-konsolidazzjoni ġie estiż bi 3 entitajiet ikkontrollati (istituzzjoni waħda, żewġ aġenziji), assoċjata waħda u impriża konġunta waħda. L-impatt taż-żidiet fuq id-dikjarazzjonijiet fnanzjarji kkonsolidati mhux materjali. Entitajiet kontrollati Id-deċiżjoni li tiġi inkluża entità fl-ambitu tal-konsolidazzjoni hija bbażata fuq il-kunċett ta’ kontroll. L-entitajiet ikkontrollati huma l-entitajiet kollha li l-Unjoni Ewropea għandha, direttament jew indirettament, is-setgħa li tirregola l-politiki finanzjarji u operattivi tagħhom sabiex tkun tista' tibbenefika mill-attivitajiet ta’ dawn l-entitajiet. Din is-setgħa għandha tkun eżerċitabbli bħalissa. L-entitajiet ikkontrollati huma kkonsolidati kompletament. Il-konsolidament jibda fl-ewwel data li fiha jeżisti l-kontroll, u jintemm meta ma jkunx għadu jeżisti dan il-kontroll. L-iktar indikaturi komuni tal-kontroll fl-Unjoni Ewropea huma: il-ħolqien tal-entità permezz ta’ trattati ta’ twaqqif jew leġiżlazzjoni sekondarja, finanzjament tal-entità mill-baġit ġenerali, l-eżistenza ta’ drittijiet għall-vot fl-entitajiet governattivi, awditjar mill-Qorti Ewropea tal-Awdituri u kwittanza mill-Parlament Ewropew. Huwa ċar li għandha ssir valutazzjoni fuq il-livell tal-entità sabiex jiġi deċiż jekk wieħed mill-kriterji mniżżla hawn fuq jew kollha kemm huma humiex suffiċjenti biex jikkawżaw il-kontroll. Skont dan l-approċċ, l-istituzzjonijiet (minbarra l-BĊE) u l-aġenziji tal-UE (minbarra l-aġenziji ta’ dak li kien it-tieni pilastru) jitqiesu bħala li huma taħt il-kontroll esklużiv tal-UE u għalhekk huma inklużi fl-ambitu tal-konsolidazzjoni. Barra minn hekk il-Komunità Ewropea tal-Faħam u l-Azzar f’Likwidazzjoni (KEFA) hija kkunsidrata wkoll bħala entità kkontrollata. It-tranżazzjonijiet u l-bilanċi materjali kollha bejn l-entitajiet ikkontrollati tal-UE ġew eliminati, filwaqt li l-qligħ u t-telf mhux realizzati fi tranżazzjonijiet bejn l-entitajiet mhumiex materjali u għalhekk ma ġewx eliminati. Impriżi konġunti Impriża konġunta hija arranġament b’kuntratt bejn l-Unjoni Ewropea u parti waħda jew aktar (“l-imprendituri”) li bih dawn jidħlu għal attività ekonomika soġġetta għal kontroll konġunt. Kontroll konġunt hu l-qsim ta’ kontroll, direttament jew indirettament, miftiehem b’ kuntratt fuq attività li tinkorpora potenzjal ta’ servizz. Parteċipazzjonijiet fl-impriżi konġunti huma kontabilizzati bl-użu tal-metodu tal-ekwità inizjalment rikonoxxut skont il-kost. L-interess tal-Unjoni Ewropew fir-riżultati tal-entitajiet tagħha kkontrollati b’mod konġunt huwa rikonoxxut fil-kont tar-riżultat ekonomiku tal-UE, u l-interess tagħha fil-movimenti fir-riżervi huwa rikonoxxut fir-riżervi tal-UE. Il-prezz inizjali kif ukoll il-movimenti kollha (konrtibuzzjonijiet ulterjuri, sehem tar-riżultati u movimenti tar-riżerva, indebolimenti, u dividendi) jagħtu l-valur finanzjarju tal-assoċjat fil-kontijiet tal-UE fid-data tal-karta tal-bilanċ. Qligħ u telf mhux realizzati fuq tranżazzjonijiet bejn l-Unjoni Ewropea u l-entitajiet tagħha kkontrollata b’mod konġunt mhumiex materjali u għalhekk ma ġewx eliminati. Il-politika tal-kontabilità tal-impriżi konġunti tista’ tkun differenti minn dik adottata mill-Unjoni Ewropea għal tranżazzjonijiet u avvenimenti simili f’ċirkustanzi simili. Assoċjati L-assoċjati huma entitajiet li fuqhom il-Komunitajiet Ewropej għandhom, direttament jew indirettament, influwenza sinifikanti, iżda mhux kontroll. Huwa preżunt li jkun hemm influwenza sinifikanti fejn il-Kummissjoni Ewropea jkollha direttament jew indirettament 20% jew aktar mid-drittijiet tal-vot. Parteċipazzjonijiet f’assoċjati huma kontabilizzati permezz tal-metodu tal-ekwità, inizjalment rikonoxxut skont il-kost. Is-sehem tal-Unjoni Ewropea mir-riżultati tal-assoċjati tagħha huwa rikonoxxut fil-kont tar-riżultat ekonomiku tal-UE, u s-sehem tagħha mill-movimenti fir-riżervi huwa rikonoxxut fir-riżervi tal-UE. Il-prezz inizjali kif ukoll il-movimenti kollha (kontribuzzjonijiet ulterjuri, sehem tar-riżultati u movimenti tar-riżerva, indebolimenti, u dividendi) jagħtu l-valur kontabbli tal-assoċjat fil-kontijiet tal-UE fid-data tal-karta tal-bilanċ. Distribuzzjonijiet riċevuti minn assoċjat inaqqsu l-ammont kontabbli tal-assi. Qligħ u telf mhux realizzati fuq tranżazzjonijiet bejn l-Unjoni Ewropea u l-assoċjati tagħha mhumiex materjali u għalhekk ma ġewx eliminati. Il-politika tal-kontabilità tal-assoċjati tista’ tkun differenti minn dik adottata mill-Unjoni Ewropea għal tranżazzjonijiet u avvenimenti simili f’ċirkustanzi simili. F’każijiet fejn l-Unjoni Ewropea jkollha 20% jew aktar minn fond ta’ kapital ta’ riskju, l-UE ma tfittixx li teżerċita influwenza sinifikanti. Dawn il-fondi huma għalhekk meqjusa bħala strumenti finanzjarji disponibbli għall-bejgħ u l-metodu tal-ekwità mhuwiex applikat. Entitajiet mhux ikkonsolidati li l-fondi tagħhom huma ġestiti mill-Kummissjoni Il-fondi tal-Iskema tal-Assigurazzjoni tal-Mard għall-persunal tal-Unjoni Ewropea, il-Fond Ewropew għall-Iżvilupp u l-Fond ta’ Garanzija tal-Parteċipant huma ġestiti mill-Kummissjoni f’isimhom, madankollu peress li dawn l-entitajiet mhumiex ikkontrollati mill-Unjoni Ewropea mhumiex għalhekk ikkonsolidati f’dawn il-kontijiet – ara nota 11 għal aktar dettalji dwar l-ammonti kkonċernati. 1.4 BAŻI TAL-PREPARAZZJONI 1.4.1 Munita u bażi għall-konverżjoni Munita funzjonali u tar-rapportar Id-dikjarazzjonijiet finanzjarji huma ppreżentati f’miljuni ta’ euro għaliex l-euro huwa l-munita funzjonali u tar-rapportar tal-Unjoni Ewropea. Tranżazzjonijiet u bilanċi Tranżazzjonijiet fi flus barranin huma kkonvertiti f’euro bir-rati tal-kambju prevalenti fid-dati tat-tranżazzjonijiet. Qligħ u telf li jirriżultaw mil-likwidazzjoni ta’ tranżazzjonijiet ta’ muniti barranin u mit-traduzzjoni bir-rati tal-kambju tal-aħħar tas-sena ta’ assi u obbligazzjonijiet monetarji denominati f’muniti barranin huma rikonoxxuti fil-kont tar-riżultat ekonomiku.Metodi ta’ konverżjoni differenti japplikaw għall-proprjetà, impjanti u tagħmir u assi intanġibbli, li jżommu l-valur tagħhom f’euro bir-rati li kienu japplikaw fid-data meta nxtraw. Il-bilanċi tal-aħħar tas-sena ta’ assi u obbligazzjonijiet monetarji denominati f’muniti barranin huma kkonvertiti f’euro fuq il-bażi tar-rati tal-kambju li japplikaw fil-31 ta’ Diċembru: Rati tal-Kambju tal-EURO | CZK | 25.0610 | 26.4730 | PLN | 3.9750 | 4.1045 | DKK | 7.4535 | 7.4418 | RON | 4.2620 | 4.2363 | EEK | 15.6466 | 15.6466 | SEK | 8.9655 | 10.2520 | GBP | 0.8607 | 0.8881 | CHF | 1.2504 | 1.4836 | HUF | 277.9500 | 270.4200 | JPY | 108.6500 | 133.1600 | LVL | 0.7094 | 0.7093 | USD | 1.3362 | 1.4406 | Bidliet fil-valur ġust ta’ titoli monetarji denominati f'munita barranija u kklassifikati bħala disponibbli għall-bejgħ li jirrigwardaw differenza fit-traduzzjoni huma rikonoxxuti fil-kont tar-riżultat ekonomiku. Differenzi fit-traduzzjoni fuq assi u obbligazzjonijiet finanzjarji mhux monetarji kontabilizzati bil-valur ġust permezz ta’ qligħ jew telf huma rikonoxxuti fil-kont tar-riżultat ekonomiku. Id-differenzi fit-traduzzjoni fuq assi finanzjarji mhux monetarji kklassifikati bħala li huma disponibbli għall-bejgħ huma inklużi fir-riżerva tal-valur ġust. 1.4.2 Użu ta’ stimi F’konformità mal-IPSAS u l-prinċipji tal-kontabilità aċċettati b’mod ġenerali, id-dikjarazzjonijiet finanzjarji neċessarjament jinkludu ammonti bbażati fuq stimi u preżunzjonijiet mill-amministrazzjoni fuq il-bażi tal-aktar informazzjoni affidabbli disponibbli. Stimi sinifikanti jinkludu, imma mhumiex limitati għal, ammonti għall-obbligazzjonijiet tal-benefiċċji tal-impjegati, provvedimenti, riskju finanzjarju fuq inventarji u kontijiet riċevibbli, dħul u ħlasijiet dovuti, assi u obbligazzjonijiet kontinġenti, u l-grad ta’ indeboliment ta’ assi intanġibbli u proprjetà , impjanti u tagħmir. Ir-riżultati attwali jistgħu jkunu differenti minn dawk l-istimi. Il-bidliet fl-istimi huma riflessi fil-perjodu li fih isiru magħrufa. 1.5 KARTA TAL-BILANĊ 1.5.1 Assi intanġibbli Liċenzji akkwistati ta’ softwer tal-kompjuter huma kontabilizzati skont kemm ikunu nxtraw bl-amortizzazzjoni u t-telf mill-indeboliment akkumulati mnaqqsa minn dan. L-assi huma amortizzati fuq bażi ta’ ‘linja dritta’ fuq it-tul tal-ħajja utli stmata tagħhom. Assi intanġibbli żviluppati internament huma kapitalizzati meta jiġu sodisfatti l-kriterji relevanti tar-regoli tal-kontabilità tal-UE. L-ispejjeż kapitalizzabbli jinkludu l-ispejjeż direttament attribwibbli kollha meħtieġa sabiex jinħoloq, jiġi prodott, u mħejji l-assi sabiex ikun jista’ jopera bil-mod maħsub mill-maniġment. Spejjeż assoċjati mal-attivitajiet ta’ riċerka, spejjeż ta’ żvilupp mhux kapitalizzabbli u spejjeż tal-manutenzjoni huma rikonoxxuti bħala spejjeż hekk kif jiġġarrbu. 1.5.2 Proprjetà, impjanti u tagħmir Il-proprjetà , l-impjanti u t-tagħmir kollha huma kontabilizzati skont kemm ikunu nxtraw bid-deprezzament u t-telf mill-indeboliment akkumulati mnaqqsa minn dan. Il-prezz storiku jinkludi l-infiq li jkun attribwibbli direttament għall-akkwist jew il-kostruzzjoni tal-assi. L-ispejjeż sussegwenti huma inklużi fl-ammont kontabbli tal-assi jew rikonoxxuti bħala assi separat, kif ikun jixraq, biss meta huwa probabbli li l-benefiċċji ekonomiċi, jew potenzjal ta’ servizz, futuri assoċjati ma’ dak l-element ikunu se jmorru għand l-Unjoni Ewropea u l-prezz tiegħu jkun jista’ jitkejjel b’mod affidabbli. Kwalunkwe tiswija u manteniment ieħor jiġu debitati lill-kont tar-riżultat ekonomiku matul il-perjodu finanzjarju li fih iseħħu. Ladarba l-Unjoni Ewropea ma tissellifx flus sabiex tiffinanzja l-akkwist ta’ proprjetà, impjanti u tagħmir, m’hemm l-ebda spejjeż ta’ self relatati ma’ dan. L-art u l-opri tal-arti mhumiex deprezzati għax jitqiesu li għandhom ħajja utli infinita. Assi taħt kostruzzjoni mhumiex deprezzati għax għadhom mhumiex disponibbli għall-użu. Id-deprezzament fuq assi oħrajn jiġi kkalkulat bil-metodu tal-‘linja dritta’ biex tiġi allokata l-ispiża oriġinali tagħhom lill-valuri residwi tagħhom fuq it-tul maħsub taż-żmien tal-utilità tagħhom, kif ġej: Rati ta’ deprezzament Tip ta’ assi | Rata ta’ deprezzament ‘linja dritta’ | Bini | 4% | Impjant, makkinarju u tagħmir | 10% to 25% | Għamara | 10% to 25% | Armar | 10% to 33% | Vetturi | 25% | Ħardwer tal-kompjuter | 25% | Assi tanġibbli oħra | 10% to 33% | Qligħ jew telf fuq ċessjonijiet huma determinati billi jitqabblu d-dħul, bl-ispejjeż tal-bejgħ imnaqqsa minnu, mal-ammont kontabbli tal-assi ċedut u huma inklużi fil-kont tar-riżultat ekonomiku. Kirjiet Il-kiri ta’ assi tanġibbli, fejn l-Unjoni Ewropea għandha sostanzjalment ir-riskji u l-vantaġġi kollha ta’ proprjetà , huwa kklassifikat bħala kiri finanzjarju. Il-kiri finanzjarju huwa kkapitalizzat fil-bidunett tal-kirja skont l-inqas mill-valur ġust tal-assi mikrija u l-valur preżenti tal-ħlasijiet minimi tal-kiri. Kull ħlas tal-kiri huwa allokat bejn l-obbligazzjoni u l-ħlasijiet finanzjarji sabiex tinkiseb rata kostanti fuq il-bilanċ finanzjarju pendenti. L-obbligi tal-kiri, wara li jkunu ġew imnaqqsa l-ħlasijiet finanzjarji, huma inklużi f'obbligazzjonijiet oħrajn (ta' skadenza twila u qasira.) L-element ta’ imgħax tal-ispiża finanzjarja huwa ddebitat lill-kont tar-riżultat ekonomiku matul il-perjodu tal-kiri b’mod li jipproduċi rata perjodika kostanti ta’ imgħax fuq il-bilanċ li jibqa’ tal-obbligazzjoni għal kull perjodu. L-assi akkwistati taħt kiri finanzjarju huma deprezzati matul l-iqsar bejn iż-żmien tal-utilità tal-assi u t-terminu tal-kiri. Kiri fejn sid il-kera jżomm sehem sinifikanti mir-riskji u l-benefiċċji marbuta mal-proprjetà huwa kklassifikat bħala kiri operattiv. Ħlasijiet li jsiru taħt kiri operattiv huma ddebitati lill-kont tar-riżultat ekonomiku fuq bażi ta' linja dritta matul il-perjodu tal-kirja. 1.5.3 Indeboliment ta’ assi mhux finanzjarji Assi li għandhom żmien ta' utilità indefinit mhumiex soġġetti għall-amortizzazzjoni u huma ttestjati kull sena fir-rigward tal-indeboliment. Assi li huma soġġetti għall-amortizzazzjoni huma eżaminati fir-rigward tal-indeboliment kull darba li avvenimenti jew bidliet fiċ-ċirkustanzi jindikaw il-possibbiltà li l-ammont kontabilizzat jista’ ma jkunx rekuperabbli. Telf minħabba indeboliment huwa rikonoxxut għall-ammont li bih l-ammont kontabbli tal-assi jaqbeż l-ammont rekuperabbli tiegħu. L-ammont li jista' jkun irkuprat huwa l-ogħla mill-valur ġust tal-assi, bl-ispejjeż tal-bejgħ imnaqqsa minnu, u l-valur tiegħu fl-użu. Il-valuri residwi u l-ħajja utli tal-assi intanġibbli u l-proprjetà, l-impjanti u t-tagħmir jiġu eżaminati, u aġġustati jekk ikun hemm bżonn, tal-inqas darba fis-sena. L-ammont kontabbli ta’ assi jiġi mnaqqas immedjatament għall-ammont li jista’ jerġa’ jiġi rkuprat jekk l-ammont kontabbli tal-assi jkun akbar mill-ammont li hu stmat li jista’ jerġa’ jiġi rkuprat tiegħu. Jekk ir-raġunijiet għall-indebolimenti rikonoxxuti fis-snin preċedenti ma japplikawx iktar, it-telf tal-indebolimenti jitreġġa’ lura skont dan. 1.5.4 Investimenti Parteċipazzjonijiet f’Assoċjati u f’Impriżi Konġunti Parteċipazzjonijiet f’assoċjati u f’impriżi konġunti huma kontabilizzati bl-użu tal-metodu tal-ekwità. L-ispejjeż tal-ekwità huma aġġustati biex jirriflettu s-sehem ta’ żidiet jew tnaqqis fl-assi netti tal-assoċjati u l-impriżi konġunti li huma attribwibbli lill-Unjoni Ewropea wara rikonoxximent inizjali jekk ikun hemm indikazzjonijiet ta’ indeboliment u mnaqqsa għall-ammont rekuperabbli aktar baxx jekk meħtieġ. L-ammont rekuperabbli huwa stabbilit kif deskritt taħt 1.5.3 . Jekk ir-raġuni għall-indeboliment ma tibqax tapplika iktar tard, it-telf tal-indeboliment jitreġġa’ lura lejn l-ammont kontabbilizzat li kien ikun stabbilit li kieku ma ġie rikonoxxut l-ebda telf ta’ indeboliment. Investimenti f’Fondi ta’ Kapital tar-Riskju Klassifikazzjoni u kejl Investimenti f’Fondi ta’ Kapital tar-Riskju huma kklassifikati bħala assi disponibbli għall-bejgħ (ara 1.5.5 ) u għalhekk, għandhom jintwerew skont il-valur ġust tagħhom bil-qligħ u t-telf li jirriżulta mill-bidliet fil-valur ġust (inklużi differenzi fit-traduzzjoni) rikonoxxuti fir-riżerva tal-valur ġust. Kunsiderazzjonijiet tal-valur ġust Ladarba m’għandhomx prezz tas-suq ikkwotat f’suq attiv, l-investimenti f’Fondi ta’ Kapital tar-Riskju huma vvalutati linja b’linja abbażi tal-inqas mill-prezz tax-xiri jew il-valur tal-assi netti (“NAV”) attribwibbli. Qligħ mhux realizzat li jirriżulta mill-kejl tal-valur ġust jiġi rikonoxxut permezz ta’ riżervi u telf mhux realizzat jiġi valutat għal indebolimenti sabiex jiġi determinat jekk huwiex rikonoxxut bħala telf ta’ indebolimenti fil-kont tar-riżultat ekonomiku jew bħala tibdil fir-riżerva tal-valur ġust. 1.5.5 Assi finanzjarji Klassifikazzjoni L-Unjoni Ewropea tikklassifika l-assi finanzjarji tagħha fil-kategoriji li ġejjin: assi finanzjarji b’valur ġust minn qligħ jew telf; ammonti mislufa u riċevibbli; investimenti miżmuma sad-data tal-maturità; u assi finanzjarji disponibbli għall-bejgħ. Il-klassifikazzjoni tal-istrumenti finanzjarji hija ddeterminata mar-rikonoxximent inizjali u terġa' tiġi evalwata f'kull data tal-karta tal-bilanċ. (i) Assi finanzjarji b'valur ġust minn qligħ jew telf Assi finanzjarji huma kklassifikati f’din il-kategorija jekk ikunu akkwistati prinċipalment bl-iskop li jinbiegħu fi żmien qasir jew jekk ikun hekk indikat mill-Unjoni Ewropea. Id-derivattivi huma wkoll ikkategorizzati f’din il-kategorija. L-assi f’din il-kategorija jiġu kklassifikati bħala assi kurrenti jekk ikunu mistennija li jiġu realizzati fi żmien 12-il xahar mid-data tal-karta tal-bilanċ. (ii) Self u ammonti riċevibbli Self u ammonti riċevibbli huma assi finanzjarji mhux derivattivi bi ħlasijiet fissi jew li jistgħu jiġu determinati li mhumiex ikkwotati f'suq attiv. Dawn jinħolqu meta l-UE tipprovdi flus, oġġetti jew servizzi direttament lil debitur bl-ebda intenzjoni li tinnegozja r-riċevibbli. Dawn huma inklużi fl-assi mhux kurrenti, minbarra fil-każ ta’ maturitajiet ta’ inqas minn 12-il xahar mid-data tal-karta tal-bilanċ. (iii) Investimenti li jinżammu sal-maturità Investimenti li jinżammu sal-maturità huma assi finanzjarji mhux derivattivi bi ħlasijiet fissi jew li jistgħu jiġu ddeterminati, u maturitajiet fissi li l-Unjoni Ewropea jkollha l-intenzjoni u l-abilità li żżomm sakemm jimmaturaw. Matul din is-sena finanzjarja, l-Unjoni Ewropea ma kellhiex investimenti f’din il-kategorija. (iv) Assi finanzjarji disponibbli għall-bejgħ Assi finanzjarji disponibbli għall-bejgħ huma assi mhux derivattivi li jew huma kklassifikati f’din il-kategorija jew li m’huma kklassifikati fl-ebda waħda mill-kategoriji l-oħrajn. Huma kklassifikati jew bħala assi kurrenti jew bħala assi mhux kurrenti, skont il-perjodu ta’ żmien li fih l-UE bi ħsiebha tiddisponi minnhom. Investimenti f'entitajiet mhux ikkonsolidati u investimenti oħra ta’ ekwità (eż. Operazzjonijiet ta’ Kapital tar-Riskju) li mhumiex kontabilizzati bl-użu tal-metodu tal-ekwità huma wkoll ikklassifikati bħala assi finanzjarji disponibbli għall-bejgħ. Rikonoxximent u valutazzjoni inizjali Xiri u bejgħ ta’ assi finanzjarji bil-valur ġust minn qligħ jew telf, dawk li jinżammu sal-maturità u dawk disponibbli għall-bejgħ jiġu rikonoxxuti fid-data tan-negozju – id-data li fiha l-Unjoni Ewropea tikkommetti ruħha li tixtri jew tbigħ l-assi. Is-self huwa rikonoxxut meta l-flus jingħataw lil min jissellef. L-istrumenti finanzjarji huma rikonoxxuti inizjalment bil-valur ġust flimkien mal-ispejjeż tat-tranżazzjoni għall-assi finanzjarji kollha li ma jkunux kontabilizzati bil-valur ġust minn qligħ jew telf. Assi finanzjarji kontabilizzati b’valur ġust minn qligħ jew telf huma rikonoxxuti inizjalment bil-valur ġust u l-ispejjeż tat-tranżazzjoni huma mniżżla fil-kont tar-riżultat ekonomiku. Il-valur ġust ta’ assi finanzjarji fir-rikonoxximent inizjali huwa normalment il-prezz tat-tranżazzjoni (jiġifieri l-valur ġust tal-konsiderazzjoni riċevuta). Madankollu, meta jingħata self fit-tul li m’għandux imgħax jew li għandu imgħax inqas mill-kundizzjonijiet tas-suq, il-valur ġust tiegħu jista’ jkun stmat bħala l-valur preżenti tal-ħlasijiet futuri kollha skontati skont ir-rata ta’ imgħax prevalenti fis-suq għal strument simili bi klassifikazzjoni tal-kreditu simili. Self mogħti fuq fondi missellfa huwa mkejjel fl-ammont nominali tiegħu, li huwa kkunsidrat li jkun il-valur ġust tas-self. Ir-raġunament għal dan huwa kif ġej: - L-“ambjent tas-suq” għas-self tal-UE huwa speċifiku ferm u differenti mis-suq tal-kapital użat sabiex jinħarġu bonds kummerċjali jew tal-gvern. Minħabba li s-selliefa f’dawn is-swieq għandhom l-opportunità li jagħżlu investimenti alternattivi, il-possibbiltà tal-opportunità hija meqjusa fil-prezzijiet tas-suq. Madankollu, din l-opportunità għal investimenti alternattivi ma teżistix għall-UE li ma għandhiex il-permess li tinvesti flus fuq is-swieq tal-kapital; tista’ tieħu b’self fondi bil-għan li tislef bl-istess rata biss (eż. BOP) jew rata mnaqqsa mqabbla mas-suq kummerċjali (eż. l-EFSM fl-2011). Dan ifisser li ma hemm l-ebda għażla ta’ self jew investiment alternattiv disponibbli għall-UE għas-somom missellfa. Għaldaqstant, ma hemm l-ebda kost tal-opportunità u konsegwentement, ma hemm l-ebda bażi għal tqabbil mar-rati tas-suq. Fil-fatt, l-operazzjoni stess ta’ għoti b’self tal-UE tirrappreżenta s-suq. Essenzjalment, minħabba li l-“alternattiva” tal-ispiża fuq l-opportunità mhijiex applikabbli, il-prezz tas-suq ma jirreflettix is-sostanza tat-tranżazzjonijiet ta’ għoti b’self tal-UE b’mod ġust. Għaldaqstant, ma jkunx xieraq li jiġi determinat il-valur ġust tal-għoti b’self tal-UE fir-rigward tal-bonds kummerċjali jew tal-gvern. - Barra minn hekk, minħabba li ma hemm l-ebda attività tas-suq jew tranżazzjonijiet simili ma’ xiex wieħed jista’ jqabbel, ir-rata tal-imgħax li għandha tintuża mill-Kummissjoni Ewropea għall-ivvalutar ġust tal-operazzjoni tagħha ta’ għoti b’self taħt l-EFSM, il-BOP u self simili ieħor, għandha tkun ir-rata tal-imgħax mitluba. - Barra minn hekk, għas-self tal-BOP, tal-Euratom u tal-MFA, hemm effetti kumpensatorji bejn l-għoti u t-teħid b’self minħabba n-natura ta’ dahar ma’ dahar tagħhom. Għalhekk, l-imgħax effettiv għas-self huwa ekwivalenti għar-rata tal-imgħax effettiva għat-teħid b’self relatat. L-ispejjeż tat-tranżazzjoni magħmula mill-UE u mbagħad iddebitati mill-ġdid lill-benefiċjarju tas-self huma direttament rikonoxxuti fil-kont tar-riżultat ekonomiku. L-istrumenti finanzjarji ma jibqgħux rikonoxxuti meta d-drittijiet li wieħed jirċievi flussi tal-flus mill-investimenti jiskadu jew jiġu trasferiti u l-Unjoni Ewropea tkun ittrasferiet sostanzjalment ir-riskji u l-benefiċċji kollha tal-proprjetà. Kejl sussegwenti (i) L-assi finanzjarji bil-valur ġust permezz tal-qligħ u t-telf huma sussegwentement kontabilizzati skont il-valur ġust. Qligħ u telf li jirriżultaw minn bidliet fil-valur ġust tal-kategorija ‘strumenti finanzjarji bil-valur ġust minn qligħ jew telf’ huma inklużi fil-kont tar-riżultat ekonomiku fil-perjodu meta jseħħu. (ii) Self u ammonti riċevibbli u investimenti miżmuma sal-maturità huma kontabilizzati bil-prezz amortizzat bl-użu tal-metodu tal-imgħax effettiv. Fil-każ ta’ self mogħti fuq fondi meħuda b’self, l-istess rata tal-imgħax effettiv tiġi applikata kemm għall-ammonti mogħtija b’self kif ukoll għal dawk meħuda b’self peress li dan is-self għandu l-karatteristiċi ta’ ‘operazzjonijiet dahar ma’ dahar’ u d-differenzi bejn il-kundizzjonijiet u l-ammonti tal-għoti u t-teħid b’self mhumiex materjali. L-ispejjeż tat-tranżazzjoni magħmula mill-UE u mbagħad iddebitati mill-ġdid lill-benefiċjarju tas-self huma direttament rikonoxxuti fil-kont tar-riżultat ekonomiku. (iii) Li jinżammu sal-maturità – bħalissa l-UE ma għandha l-ebda investimenti li jinżammu sal-maturità. (iv) L-assi finanzjarji disponibbli għall-bejgħ huma sussegwentement kontabilizzati bil-valur ġust. Il-qligħ u t-telf li jirriżultaw minn bidliet fil-valur ġust tal-assi disponibbli għall-bejgħ huma rikonoxxuti fir-riżerva tal-valur ġust. Meta assi finanzjarji kklassifikati bħala disponibbli għall-bejgħ ikunu mibjugħa jew isofru indeboliment, l-aġġustamenti kumulattivi fil-valur ġust li qabel kienu rikonoxxuti fir-riżerva tal-valur ġust huma rikonoxxuti fil-kont tar-riżultat ekonomiku. L-imgħax fuq assi finanzjarji disponibbli għall-bejgħ ikkalkulat bil-metodu tal-imgħax effettiv huwa rikonoxxut fil-kont tar-riżultat ekonomiku. Id-dividendi fuq strumenti ta’ ekwità disponibbli għall-bejgħ huma rikonoxxuti meta jiġi stabbilit id-dritt tal-UE li tirċievi ħlas. Il-valuri ġusti ta’ investimenti kkwotati fi swieq attivi huma bbażati fuq il-prezzijiet kurrenti tax-xiri. Jekk is-suq għal assi finanzjarju ma jkunx attiv (u fil-każ ta’ titoli mhux ikkwotati), l-Unjoni Ewropea tistabbilixxi valur ġust billi tuża tekniċi ta’ valutazzjoni. Dawn jinkludu l-użu ta’ tranżazzjonijiet arm's length riċenti, referenza għal strumenti oħrajn li huma sostanzjalment l-istess, analiżi tal-flussi tal-flus skontati, mudelli ta’ prezzar ta’ opzjonijiet u tekniċi ta’ stima oħrajn li huma spiss użati minn parteċipanti fis-suq. Fil-każijiet fejn il-valur ġust ta’ investimenti fi strumenti ta’ ekwità li m’għandhomx prezz tas-suq ikkwotat f’suq attiv ma jkunx jista’ jiġi vvalutat b’mod li wieħed jista’ jorbot fuqu, dawn l-investimenti huma vvalutati skont kemm swew, bit-telf minn indeboliment imnaqqas minn dan. Indeboliment ta’ assi finanzjarji Ma’ kull data tal-karta tal-bilanċ l-Unjoni Ewropea tagħmel stima biex tara jekk hemmx evidenza oġġettiva li xi ass finanzjarju sofra indeboliment. Assi finanzjarji jkunu sofrew indeboliment, u b’hekk jiġġarrab telf minħabba l-indeboliment biss jekk ikun hemm evidenza oġġettiva ta’ indeboliment bħala riżultat ta’ avveniment jew avvenimenti li seħħew wara r-rikonoxximent inizjali tal-assi, u dak l-avveniment (jew avvenimenti) ta’ telf ikollhom impatt fuq il-flussi tal-flus futuri stmati tal-assi finanzjarju li jistgħu jkunu stmati b’mod affidabbli. (a) Assi kontabilizzati bi prezz amortizzat Jekk hemm evidenza oġġettiva li ġġarrab telf minħabba indeboliment fuq self u riċevibbli jew investimenti li jinżammu sal-maturità kontabilizzati bil-prezz ammortizzat, l-ammont tat-telf jitkejjel bħala d-differenza bejn l-ammont kontabbli tal-assi u l-valur preżenti tal-flussi futuri stmati tal-flus (minbarra telfiet futuri tal-kreditu li ma ġġarrbux) skontat bir-rata ta’ imgħax effettiva oriġinali tal-assi finanzjarju. L-ammont kontabbli tal-assi jitnaqqas u l-ammont tat-telf jiġi rikonoxxut fil-kont tar-riżultat ekonomiku. Jekk self jew investiment li jinżamm sal-maturità jkollu rata tal-imgħax varjabbli, ir-rata ta' skont għall-kejl ta' kwalunkwe telf minħabba indeboliment tkun ir-rata preżenti effettiva tal-imgħax iddeterminata fil-kuntratt. L-ikkalkular tal-valur preżenti ta’ flussi ta' flus futuri stmati ta’ ass finanzjarju kollateralizzat jirrifletti l-flussi ta’ flus li jistgħu jirriżultaw mill-qbid li minnhom jitnaqqsu l-ispejjeż għall-kisba u l-bejgħ tas-sigurtà, kemm jekk il-qbid hu probabbli u kif ukoll jekk mhux. Jekk, f'perjodu sussegwenti, l-ammont tat-telf minħabba indeboliment jonqos u dan it-tnaqqis ikun jista' jiġi relatat b'mod oġġettiv ma' avveniment li jseħħ wara li l-indeboliment kien rikonoxxut, it-telf minħabba indeboliment rikonoxxut preċedentement jitreġġa' lura permezz tal-kont tar-riżultat ekonomiku. (b) Assi miżmuma b’valur ġust Fil-każ ta’ titoli ta’ ekwità klassifikati bħala disponibbli għall-bejgħ, tnaqqis sinifikanti jew permanenti (fit-tul) fil-valur ġust tat-titolu taħt il-prezz oriġinali tiegħu jiġi kkunsidrat fid-determinazzjoni ta’ jekk it-titoli humiex indeboliti. Jekk kwalunkwe evidenza ta’ dan it-tip teżisti għal assi finanzjarji disponibbli għall-bejgħ, it-telf kumulattiv – imkejjel bħala d-differenza bejn il-prezz tal-akkwist u l-valur ġust kurrenti, bit-tnaqqis ta’ kwalunkwe telf minħabba indeboliment fuq dak l-ass finanzjarju rikonoxxut preċedentement fil-kont tar-riżultat ekonomiku – huwa mnaqqas mir-riżervi u rikonoxxut fil-kont tar-riżultat ekonomiku. Telf minħabba indeboliment rikonoxxut fil-kont tar-riżultat ekonomiku fuq strumenti azzjonarji ma jitreġġax lura permezz tal-kont tar-riżultat ekonomiku. Jekk, f’perjodu sussegwenti, il-valur ġust ta’ strument ta’ dejn ikklassifikat bħala disponibbli għall-bejgħ jiżdied u ż-żieda tista’ tkun relatata b’mod oġġettiv ma’ avveniment li jkun seħħ wara li t-telf minħabba indeboliment kien rikonoxxut, it-telf minħabba indeboliment jitreġġa’ lura permezz tal-kont tar-riżultat ekonomiku. 1.5.6 Inventarji L-inventarji huma rrappurtati skont l-inqas wieħed mill-valur tal-prezz tal-akkwist u l-valur nett realizzabbli. Il-prezz tal-akkwist huwa ddeterminat skont il-metodu ta' dak li jidħol l-ewwel joħroġ l-ewwel (FIFO). L-ispiża tal-oġġetti lesti u tax-xogħol li jkun għadu għaddej tinkludi l-ispejjeż tal-materja prima, xogħol dirett, spejjeż diretti oħrajn u spejjeż fissi tal-produzzjoni relatati (ibbażati fuq kapaċità operazzjonali normali). Il-valur nett realizzabbli huwa l-prezz tal-bejgħ stmat fil-kors normali tan-negozju, bl-ispejjeż għat-tlestija u l-ispejjeż tal-bejgħ imnaqqsa minnu. Meta inventarji jiġu miżmuma għad-distribuzzjoni mingħajr ħlas jew bi ħlas nominali, dawn jitkejlu skont l-inqas mill-prezz tal-akkwist u l-prezz kurrenti tas-sostituzzjoni. Il-prezz kurrenti tas-sostituzzjoni huwa l-prezz li l-Unjoni Ewropea ġġarrab kieku kellha takkwista l-assi fid-data tar-rapportar. 1.5.7 Ammonti ta’ prefinanzjament Prefinanzjament huwa ħlas maħsub biex jipprovdi lill-benefiċjarju bi ħlas bil-quddiem ta’ flus, jiġifieri ‘float’. Huwa jista’ jinqasam f'numru ta’ ħlasijiet fuq perjodu definit fil-ftehim partikolari ta’ prefinanzjament. Il-‘float’ jew l-avvanz jitħallas lura jew jiġi użat għall-għan li għalih kien ipprovdut matul il-perjodu definit fil-ftehim. Jekk il-benefiċjarju ma jkollux spejjeż eliġibbli, għandu l-obbligu li jrodd lura l-avvanz tal-prefinanzjament lill-Unjoni Ewropea. L-ammont tal-prefinanzjament jitnaqqas (kollu kemm hu jew parzjalment) meta jiġu aċċettati l-ispejjeż eliġibbli u l-ammonti mogħtija lura, u dan l-ammont jiġi rikonoxxut bħala spiża. Fl-aħħar tas-sena, ammonti pendenti ta’ prefinanzjament huma stmati bl-ammont(i) oriġinali mħallsa, b’dawn li ġejjin imnaqqsa minnhom: ammonti mogħtija lura, ammonti eliġibbli llikwidati, ammonti eliġibbli stmati li għadhom mhumiex likwidati sal-aħħar tas-sena, u tnaqqis fil-valur. L-imgħax fuq il-prefinanzjamenti huwa rikonoxxut hekk kif dan jiġi ggwadanjat skont id-dispożizzjonijiet tal-ftehim rilevanti. Stima tad-dħul dovut mill-imgħaxijiet, fuq il-bażi tal-aktar informazzjoni affidabbli, issir fl-aħħar tas-sena u hija inkluża fil-karta tal-bilanċ. 1.5.8 Riċivibbli L-ammonti riċevibbli huma kontabilizzati bl-ammont oriġinali bit-tnaqqis fil-valur kontabbli minħabba indeboliment imnaqqas minnu. It-tnaqqis fil-valur kontabbli minħabba indeboliment ta’ riċevibbli jiġi stabbilit meta jkun hemm evidenza oġġettiva li l-Unjoni Ewropea mhux se tkun tista’ tiġbor l-ammonti kollha dovuti skont it-termini oriġinali tar-riċevibbli. L-ammont tat-tnaqqis fil-valur kontabbli huwa d-differenza bejn l-ammont kontabbli tal-assi u l-ammont li jista’ jiġi rkuprat. L-ammont tat-tnaqqis fil-valur huwa rikonoxxut fil-kont tar-riżultat ekonomiku. Qiegħed isir ukoll tnaqqis ġenerali għal ordnijiet pendenti ta’ rkupru li ma jkunux diġà soġġetti għal tnaqqis speċifiku. Ara n-nota 1.5.14 aktar ’l isfel dwar it-trattament ta’ dħul dovut fl-aħħar tas-sena. 1.5.9 Flus u ekwivalenti ta’ flus Il-flus u l-ekwivalenti huma strumenti finanzjarji u huma definiti bħala assi kurrenti. Dawn jinkludu flus disponibbli, depożiti miżmuma mal-banek li jistgħu jiġu miġbuda bla dewmien, investimenti likwidi oħrajn ta’ skadenza qasira b’maturitajiet oriġinali ta’ tliet xhur jew inqas, u overdrafts bankarji. 1.5.10 Benefiċċji tal-impjegati L-obbligi tal-pensjoni L-Unjoni Ewropea topera pjanijiet ta’ pensjoni b’benefiċċju definit. Filwaqt li l-persunal jikkontribwixxi mis-salarju terz ta’ kemm hu mistenni li jiswew dawn il-benefiċċji, l-obbligazzjoni m’hijiex finanzjata. L-obbligazzjoni rikonoxxuta fil-karta tal-bilanċ fir-rigward tal-pjanijiet ta’ pensjoni b’benefiċċju definit hija l-valur preżenti tal-obbligu tal-benefiċċju definit fid-data tal-karta tal-bilanċ. L-obbligu tal-benefiċċju definit huwa kkalkulat minn attwarji li jużaw il-metodu ta’ unità tal-kreditu stmat. Il-valur preżenti tal-obbligu tal-benefiċċju definit jiġi determinat billi l-ħruġ tal-flus stmat fil-futur jiġi skontat bl-użu ta’ rati ta’ imgħax ta’ bonds tal-gvern li huma denominati fil-munita li l-benefiċċji se jitħallsu biha, u li għandhom termini ta’ maturità li joqorbu lejn it-termini tal-obbligazzjoni tal-pensjoni relatata. Qligħ u telf attwarji li jseħħu minħabba li jsiru aġġustamenti bbażati fuq l-esperjenza, u bidliet fi preżunzjonijiet attwarji huma rikonoxxuti immedjatament fil-kont tar-riżultat ekonomiku. Spejjeż ta’ servizzi mogħtija fil-passat huma rikonoxxuti immedjatament fil-kont tar-riżultat ekonomiku, kemm-il darba l-bidliet fil-pjan tal-pensjoni jkunu marbuta mal-kundizzjoni li l-impjegati jibqgħu fis-servizz għal perjodu ta’ żmien speċifikat (il-perjodu ta’ assenjazzjoni). F’dan il-każ, l-ispejjeż tas-servizzi mogħtija fil-passat jiġu amortizzati fuq bażi ta’ linja dritta waqt il-perjodu ta’ assenjazzjoni. Benefiċċji tal-mard wara l-irtirar L-Unjoni Ewropea tipprovdi benefiċċji tas-saħħa lill-impjegati permezz ta’ rimbors tal-ispejjeż mediċi. Għall-amministrazzjoni ta’ kuljum inħoloq fond separat. Jibbenefikaw mis-sistema kemm impjegati preżenti, kif ukoll pensjonanti, romol u l-benefiċjarji tagħhom. Il-benefiċċji mogħtija lill-persuni “inattivi” (pensjonanti, orfni, eċċ.) huma klassifikati bħala “Benefiċċji tal-Impjegati ta’ wara l-Impjieg”. Minħabba n-natura ta’ dawn il-benefiċċji, huwa meħtieġ kalkolu attwarju. L-obbligazzjoni fil-karta tal-bilanċ hija ddeterminata b'mod simili bħal fil-każ ta’ obbligi tal-pensjoni (ara aktar ’il fuq). 1.5.11 Provvedimenti Provvedimenti huma rikonoxxuti meta l-Unjoni Ewropea jkollha obbligu preżenti legali jew kostruttiv b’konsegwenza ta’ avvenimenti tal-imgħoddi, huwa probabbli li jkun hemm bżonn ta’ ħruġ ta’ riżorsi biex jitħallas l-obbligu, u l-ammont ikun jista’ jiġi stmat b’mod affidabbli. M'humiex rikonoxxuti provvedimenti għal telf operattiv fil-futur. L-ammont tal-provvediment huwa l-aħjar stima tal-ispejjeż mistennija li jkunu meħtieġa sabiex jiġi likwidat l-obbligu preżenti fid-data tar-rapportar. Fejn il-provvediment jinvolvi għadd kbir ta’ elementi, l-obbligu jiġi stmat billi wieħed jagħti piż lil kull riżultat possibbli skont il-probabbiltajiet assoċjati tagħhom (il-metodu tal-“valur mistenni”). 1.5.12 Obbligazzjonijiet finanzjarji L-obbligazzjonijiet finanzjarji huma kklassifikati bħala obbligazzjonijiet finanzjarji bil-valur ġust permezz tal-qligħ jew it-telf jew bħala obbligazzjonijiet finanzjarji kontabilizzati skont l-ispiża oriġinali amortizzata (fondi missellfa). Il-fondi missellfa jikkonsistu f’fondi missellfa minn istituzzjonijiet ta’ kreditu u djun ipprovati minn ċertifikati. L-ammonti missellfa huma rikonoxxuti inizjalment skont il-valur ġust, li huwa r-rikavat mill-ħruġ tagħhom (valur ġust tal-kunsiderazzjoni riċevuta) nett mill-ispejjeż tat-tranżazzjoni mġarrba, imbagħad sussegwentement kontabilizzati skont l-ispiża amortizzata bl-użu tal-metodu tal-imgħax effettiv; kwalunkwe differenza bejn ir-rikavat, nett mill-ispejjeż tat-tranżazzjonijiet, u l-valur tal-fidi hija rikonoxxuta fil-kont tar-riżultat ekonomiku matul il-perjodu tad-djun bil-metodu tal-imgħax effettiv. Huma kklassifikati bħala obbligi mhux kurrenti, bl-eċċezzjoni ta’ maturitajiet ta’ inqas minn 12-il xahar wara d-data tal-karta tal-bilanċ. Fil-każ ta’ self mogħti fuq fondi missellfa, il-metodu tal-imgħax effettiv ma jistax jiġi applikat separatament għall-għoti u teħid b’self, fuq il-bażi ta’ kunsiderazzjonijiet ta' materjalità. L-ispejjeż tat-tranżazzjoni magħmula mill-Unjoni Ewropea u mbagħad iddebitati mill-ġdid lill-benefiċjarju tas-self huma direttament rikonoxxuti fil-kont tar-riżultat ekonomiku. Obbligazzjonijiet finanzjarji kategorizzati bħala li huma skont il-valur ġust permezz tal-qligħ jew it-telf jinkludu derivattivi meta l-valur ġust tagħhom ikun negattiv. Huma jingħataw l-istess trattament fil-kontijiet bħall-assi finanzjarji skont il-valur ġust permezz tal-qligħ jew it-telf, ara n-nota 1.5.5 . 1.5.13 Ammonti pagabbli Parti sinifikattiva mill-ammonti pagabbli tal-UE mhumiex marbuta max-xiri ta’ oġġetti jew servizzi – iżda minflok huma pretensjonijiet ta’ spejjeż minn benefiċjarji ta’ għotjiet jew finanzjamenti oħrajn tal-UE li għadhom ma tħallsux. Dawn huma mniżżlin bħala ammonti pagabbli għall-ammont rikjest meta t-talba għal ħlas tiġi riċevuta u, wara verifika, aċċettata bħala eliġibbli mill-aġenti finanzjarji rilevanti. F'dan l-istadju, dawn huma stmati skont l-ammont aċċettat u eliġibbli. Ammonti pagabbli li jinħolqu mix-xiri ta’ oġġetti u servizzi huma rikonoxxuti meta tiġi riċevuta l-fattura għall-ammont oriġinali u l-ispejjeż rilevanti jitniżżlu fil-kontijiet meta l-provvisti jew servizzi jaslu u jkunu aċċettati mill-Unjoni Ewropea. 1.5.14 Dħul u spejjeż dovuti u differiti Skont ir-regoli tal-kontabilità tal-Unjoni Ewropea, it-tranżazzjonijiet u l-avvenimenti huma rikonoxxuti fid-dikjarazzjonijiet finanzjarji fil-perjodu li għandhom x’jaqsmu miegħu. Fi tmiem il-perjodu tal-kontabilità, l-ispejjeż dovuti huma rikonoxxuti abbażi tal-ammont stmat tal-obbligu tat-trasferiment tal-perjodu. Il-kalkolu tal-ispejjeż dovuti jsir skont il-linji gwida operattivi u prattiċi dettaljati maħruġa mill-Kummissjoni li għandhom il-mira li jaraw li d-dikjarazzjonijiet finanzjarji jagħtu stampa vera u ġusta. Id-dħul għandu jkun kontabilizzat ukoll fil-perjodu li huwa relatat miegħu. Fl-aħħar tas-sena, jekk fattura ma tkunx għadha ntbagħtet iżda s-servizz ikun ingħata, il-provvisti jkunu ġew ipprovduti mill-UE, jew ikun jeżisti ftehim kuntrattwali (jiġifieri, b’referenza għal trattat), jiġi rikonoxxut dħul dovut fid-dikjarazzjonijiet finanzjarji. Minbarra dan, fi tmiem is-sena, jekk tinħareġ fattura iżda s-servizzi ma jkunux għadhom ingħataw jew l-oġġetti pprovduti jkunu għadhom ma ġewx ikkunsinjati, id-dħul jiġi differit u rikonoxxut fil-perjodu sussegwenti tal-kontabilità. 1.6 KONT TAR-RIŻULTAT EKONOMIKU 1.6.1 Dħul Dħul mhux mill-kambju Dan jifforma l-maġġoranza l-kbira tad-dħul tal-UE u jinkludi fil-biċċa l-kbira taxxi diretti u indiretti u ammonti ta’ riżorsi proprji. Barra mit-taxxi, l-Unjoni Ewropea tista’ wkoll tirċievi ħlasijiet minn partijiet oħrajn, bħal dazji, multi u donazzjonijiet. Riżorsi bbażati fuq id-DGN u riżorsi mill-VAT Ammonti riċevibbli u dħul relatat huma rikonoxxuti meta l-Unjoni Ewropea toħroġ sejħa għall-fondi lill-Istati Membri u titlob il-kontribuzzjoni tagħhom. Huma mkejla skont “l-ammont imsejjaħ” tagħhom. Billi r-riżorsi mill-VAT u mid-DGN huma bbażati fuq stimi tad-dejta għas-sena baġitarja kkonċernata, dawn jistgħu jkunu riveduti skont il-bidliet li jseħħu sakemm toħroġ id-dejta finali mill-Istati Membri. L-effett ta’ bidla fl-istima huwa inkluż meta jiġu determinati l-bilanċi pożittivi jew negattivi netti għal dak il-perjodu li fih tkun seħħet il-bidla. Riżorsi proprji tradizzjonali Ammonti riċevibbli u dħul relatat huma rikonoxxuti meta d-dikjarazzjonijiet A rilevanti ta’ kull xahar (li jinkludu d-dazji miġbura u l-ammonti dovuti li huma garantiti u mhux kontestati) ikunu riċevuti mingħand l-Istati Membri. Fid-data tar-rapportar, id-dħul miġbur mill-Istati Membri għal dak il-perjodu iżda li jkun għadu mhux imħallas lill-Unjoni Ewropea huwa stmat u rikonoxxut bħala dħul dovut. Id-dikjarazzjonijiet B ta' kull trimestru (li jinkludu dazji li la huma miġbura u lanqas garantiti, kif ukoll ammonti garantiti li ġew ikkontestati mid-debitur) riċevuti mill-Istati Membri huma rikonoxxuti bħala dħul wara li jitnaqqsu minnhom l-ispejjeż tal-ġbir (25%) li għalih huma intitolati. Barra minn hekk, tnaqqis fil-valur huwa rikonoxxut għall-ammont stmat tad-differenza fl-irkupru fil-kont tar-riżultat ekonomiku. Multi Ammonti riċevibbli u dħul relatat huma rikonoxxuti meta d-deċiżjoni tal-UE li timponi multa tkun ittieħdet u tkun ġiet innotifikata uffiċjalment lid-destinatarju. Jekk ikun hemm dubji dwar is-solvenza tal-impriża, għandu jiġi rikonoxxut tnaqqis fil-valur tal-intitolament. Wara d-deċiżjoni li tiġi imposta l-multa, id-debituri għandhom xahrejn mid-data tan-notifikazzjoni biex: - jew jaċċettaw id-deċiżjoni, u b’hekk ikollhom iħallsu l-multa fiż-żmien stipulat u l-ammont ikun definittivament miġbur mill-UE; - jew ma jaċċettawx id-deċiżjoni, u f'dak il-każ jappellaw taħt il-liġi tal-UE. Madankollu, anki jekk isir appelll, is-somma tal-multa għandha titħallas fiż-żmien stipulat ta’ tliet xhur billi l-appell m’għandux l-effett ta’ sospensjoni (Artikolu 278 tat-Trattat tal-UE) jew, alternattivament, taħt ċerti ċirkustanzi u fuq il-kundizzjoni li jkun hemm qbil mill-Uffiċjal tal-Kontabilità tal-Kummissjoni, huwa jista’ minflok jippreżenta garanzija bankarja għall-istess ammont. Jekk l-impriża tappella kontra d-deċiżjoni, u tkun diġà ħallset il-multa provviżorjament, l-ammont jiġi ddivulgat bħala obbligazzjoni kontinġenti. Madankollu, billi appell tad-destinatarju kontra deċiżjoni tal-UE m’għandux effett ta' sospensjoni, il-flus riċevuti jintużaw biex jillikwidaw l-ammont riċevibbli. Jekk tiġi riċevuta garanzija minflok ħlas, il-multa tibqa’ bħala ammont riċevibbli. Jekk ikun jidher probabbli li l-Qorti Ġenerali ma tkunx se tiddeċiedi favur l-UE, jiġi rikonoxxut provvediment sabiex ikopri dan ir-riskju. Jekk minflok tkun ingħatat garanzija, allura l-ammont riċevibbli pendenti jkun imnaqqas kif meħtieġ. L-imgħax akkumulat irċevut mill-Unjoni Ewropea fuq il-kontijiet bankarji fejn ħlasijiet riċevuti jkunu depożitati huwa rikonoxxut bħala dħul, u kwalunkwe obbligazzjoni kontinġenti tiżdied skont dan. Dħul mill-kambju Dħul mill-bejgħ ta’ oġġetti huwa rikonoxxut meta r-riskju u l-benefiċċji sinifikanti tas-sjieda tal-oġġetti jiġu trasferiti lix-xerrej. Dħul assoċjat ma’ tranżazzjoni li tinvolvi l-forniment ta’ servizzi huwa rikonoxxut b’referenza għall-istadju ta’ twettiq tat-tranżazzjoni fid-data tar-rapportar. Dħul u spejjeż minn imgħax Dħul u spejjeż minn imgħax huma rikonoxxuti fil-kont tar-riżultat ekonomiku bl-użu tal-metodu tal-imgħax effettiv. Dan huwa metodu biex tiġi kkalkulata l-ispiża amortizzata ta’ ass finanzjarju jew ta’ obbligazzjoni finanzjarja, u biex jiġi allokat id-dħul mill-imgħax jew l-ispiża tal-imgħax matul il-perjodu rilevanti. Meta tiġi kkalkulata r-rata effettiva tal-imgħax, l-Unjoni Ewropea tistma l-flussi tal-flus billi tikkunsidra t-termini kuntrattwali kollha tal-istrument finanzjarju (pereżempju, għażliet għall-ħlas bil-quddiem) imma ma tikkunsidrax telfiet futuri tal-kreditu. Il-kalkolu jinkludi l-onorarji u l-punti kollha mħallsa jew riċevuti bejn partijiet fil-kuntratt li huma parti integrali mir-rata effettiva tal-imgħax, mill-ispejjeż tat-tranżazzjoni u mill-primja jew l-iskonti l-oħrajn kollha. Ladarba l-valur kontabbli ta’ assi finanzjarju jew grupp ta’ assi finanzjarji simili jkun ġie mnaqqas bħala riżultat ta’ telf minħabba indeboliment, id-dħul mill-imgħax jiġi rikonoxxut bl-użu tar-rata tal-imgħax użata biex jiġu skontati l-flussi tal-flus futuri bl-iskop li jitkejjel it-telf minħabba indeboliment. Dħul minn dividendi Id-dħul minn dividendi huwa rikonoxxut meta jiġi stabbilit id-dritt li jiġi rċevut ħlas. 1.6.2 Nefqa Spejjeż tal-kambju li jinħolqu mix-xiri ta’ oġġetti u servizzi huma rikonoxxuti meta l-provvisti jiġu fornuti lill-Unjoni Ewropea u aċċettati minnha. Dawn jiġu vvalutati skont il-prezz oriġinali tal-fattura. L-ispejjeż mhux tal-kambju huma speċifiċi għall-Unjoni Ewropea u jirrappreżentaw il-maġġoranza tan-nefqa tagħha. Dawn huma marbuta ma' trasferimenti lil benefiċjarji u jistgħu jkunu ta’ tliet tipi: intitolamenti, trasferimenti bi ftehim u għotjiet diskrezzjonali, kontribuzzjonijiet u donazzjonijiet. It-trasferimenti huma rikonoxxuti bħala spejjeż matul il-perjodu li fih l-avvenimenti li jwasslu għat-trasferiment ikunu seħħew, bil-kondizzjoni li n-natura tat-trasferiment tkun permessa mir-regolamenti (ir-Regolament Finanzjarju, ir-Regolamenti tal-Persunal, jew regolamenti oħra) jew ikun ġie ffirmat kuntratt li jawtorizza t-trasferiment; kull kriterju ta’ eliġibbiltà jkun intlaħaq mill-benefiċjarju; u tkun tista’ ssir stima raġonevoli tal-ammont. Meta kwalunkwe rikjesta għal ħlas jew pretensjoni ta’ spiża tiġi riċevuta u tilħaq il-kriterji ta’ rikonoxximent, hija tiġi rikonoxxuta bħala spiża għall-ammont eliġibbli. Fl-aħħar tas-sena, spejjeż eliġibbli mġarrba li jkunu diġà dovuti lill-benefiċjarji imma li jkunu għadhom mhux irrappurtati jiġu stmati u rreġistrati bħala spejjeż dovuti. 1.7 ASSI U OBBLIGAZZJONIJIET KONTINĠENTI 1.7.1 Assi kontinġenti Ass kontinġenti huwa ass possibbli li jirriżulta minn avvenimenti tal-imgħoddi u li l-eżistenza tiegħu tiġi kkonfermata biss meta jseħħu jew ma jseħħux avvenimenti jew avvenimenti li mhumiex ċerti fil-futur u li mhumiex totalment fil-kontroll tal-Unjoni Ewropea. Ass kontinġenti jiġi ddivulgat meta jkun probabbli d-dħul ta’ benefiċċji ekonomiċi jew potenzjal ta’ servizz. 1.7.2 Obbligazzjonijiet kontinġenti Obbligazzjoni kontinġenti hija obbligu possibbli li jinħoloq minn avvenimenti tal-imgħoddi u li l-eżistenza tiegħu tiġi kkonfermata biss meta jseħħu jew ma jseħħux avveniment jew avvenimenti li mhumiex ċerti fil-futur u li mhumiex totalment fil-kontroll tal-Unjoni Ewropea; jew obbligu preżenti li jirriżulta minn avvenimenti tal-imgħoddi imma li ma jkunx rikonoxxut għax: mhux probabbli li ħruġ ta’ riżorsi li jinkorporaw benefiċċji ekonomiċi, jew potenzjal ta’ servizz ikun meħtieġ biex jitħallas l-obbligu, jew, fiċ-ċirkostanzi rari fejn l-ammont tal-obbligu ma jkunx jista' jiġi vvalutat b’mod affidabbli biżżejjed. Il-politiki tal-kontabilità tal-Kummissjoni Ewropea huma l-istess bħal dawk applikati mill-Unjoni Ewropea u huma speċifikati fin-nota 1 tal-kontijiet annwali kkonsolidati tal-UE. 2. NOTI MAL-KARTA TAL-BILANĊ ASSI MHUX KURRENTI 2.1 ASSI INTANĠIBBLI EUR miljuni | Ammont | Ammont kontabbli gross fil-31 ta’ Diċembru 2009 | 171 | Żidiet | 60 | Tnaqqis | (2) | Bidliet oħra | 7 | Ammont kontabbli gross fil-31 ta’ Diċembru 2010 | 236 | Ammortizzazzjoni akkumulata fil-31 ta’ Diċembru 2008 | (99) | Tnaqqis għal amortizzazzjoni għas-sena | (28) | Tnaqqis | 1 | Bidliet oħra | (2) | Amortizzazzjoni akkumulata fil-31 ta’ Diċembru 2010 | (128) | Ammont kontabbli nett fil-31 ta’ Diċembru 2010 | 108 | Ammont kontabbli nett fil-31 ta’ Diċembru 2009 | 72 | L-ammonti ta’ hawn fuq jirrigwardaw primarjament is-softwer tal-kompjuter. 2.2 PROPRJETÀ, IMPJANTI U TAGĦMIR | EUR miljuni | Ammont kontabbli gross fil-31 ta’ Diċembru 2009 | 3 972 | 460 | 215 | 475 | 182 | 2 655 | 231 | 8 190 | Żidiet | 47 | 44 | 20 | 42 | 15 | 10 | 114 | 292 | Tnaqqis | (37) | (125) | (30) | (81) | (27) | (1) | - | (301) | Trasferimenti bejn kategoriji ta’ assi | (1) | 0 | 0 | 1 | 11 | 0 | (10) | 1 | Bidliet oħra | 46 | 113 | 21 | 46 | 33 | (1) | - | 258 | Ammont kontabbli gross fil-31 ta’ Diċembru 2010 | 4 027 | 492 | 226 | 483 | 214 | 2 663 | 335 | 8 440 | AMMONT KONTABBLI NETT FIL- 31 TA’ DIĊEMBRU 2009 | 2 230 | 105 | 60 | 116 | 74 | 2 043 | 231 | 4 859 | Spejjeż li għadhom iridu jitħallsu fir-rigward ta’ kirjiet finanzjarji u intitolamenti simili kif murija fl-obbligazzjonijiet għat-tul u għal żmien qasir fil-karta tal-bilanċ (ara wkoll in-noti 2.15 u 2.18.1 ). Dawn jinqasmu kif ġej: Kirjiet Finanzjarji | EUR miljuni | Nota | 31.12.2010 | 31.12.2009 | Parteċipazzjonijiet f’Impriżi Konġunti | 2.3.1 | 138 | 196 | Parteċipazzjonijiet f’Assoċjati | 2.3.2 | 354 | 382 | Il-Fond ta’ Garanzija | 2.3.3 | 1 346 | 1 240 | Assi Disponibbli għall-Bejgħ | 2.3.4 | 717 | 561 | Investimenti Totali | 2 555 | 2 379 | Din l-intestatura tkopri investimenti magħmula bil-ħsieb li jiġu stabbiliti konnessjonijiet permanenti u appoġġ għall-attivitajiet tal-UE. Hija tinkludi wkoll l-assi netti tal-Fond ta’ Garanzija. 2.3.1 Parteċipazzjonijiet f’impriżi konġunti EUR miljuni | Kontribuzzjonijiet | 0 | 41 | 53 | 24 | 64 | 182 | Sehem mir-riżultat nett | 0 | (110) | (76) | (27) | (27) | (240) | Ammont fil-31.12.2010 | 0 | 11 | 12 | 78 | 37 | 138 | Il-parteċipazzjonijiet fl-assoċjati huma kontabbilizzati billi jintuża l-metodu tal-ekwità. L-ammonti kontabilizzati li ġejjin huma atribbwibbli għall-UE fuq il-bażi tal-perċentwali tal-parteċipazzjoni tagħha fl-impriżi konġunti: EUR miljuni | 31.12.2010 | 31.12.2009 | Assi mhux kurrenti | 176 | 48 | Assi kurrenti | 165 | 192 | Obbligazzjonijiet mhux kurrenti | 0 | 0 | Obbligazzjonijiet kurrenti | (208) | (44) | Dħul | 7 | 72 | Spejjeż | (247) | (169) | L-Impriża Konġunta Galileo (GJU) f’likwidazzjoni L-Impriża Konġunta Galileo (GJU) tpoġġiet f’likwidazzjoni fi tmiem l-2006 u l-proċess għadu għaddej. Billi l-entità kienet inattiva u kienet għadha għaddejja mil-likwidazzjoni fl-2010, ma kien hemm l-ebda dħul jew infiq. L-assi netti tal-GJU u għalhekk, il-valur tal-investiment fil-31 ta’ Diċembru 2010 (u l-31 ta’ Diċembru 2009) kienu ta’ EUR 0, li huwa l-investiment ta’ EUR 585 miljun imnaqqas bis-sehem tat-telf akkumulat, EUR 585 miljun. L-Impriża Konġunta SESAR L-għan ta’ din l-Impriża Konġunta huwa li tiżgura l-modernizzazzjoni tas-sistema tal-ġestjoni tat-traffiku tal-ajru Ewropea u l-implimentazzjoni rapida tal-Pjan Ewlieni Ewropew tal-ġestjoni tat-traffiku tal-ajru permezz tal-koordinazzjoni u l-konċentrazzjoni tal-isforzi kollha rilevanti tar-riċerka u l-iżvilupp fl-UE. Fil-31 ta’ Diċembru 2010, il-Kummissjoni kellha 78.8% jew EUR 11 miljun tal-parteċipazzjonijiet ta' sjieda f’SESAR. Il-kontribuzzjoni totali (indikattiva) tal-UE prevista għal SESAR (mill-2007 sal-2013) hija EUR 700 miljun. Organizzazzjoni Internazzjonali tal-Enerġija tal-Fużjoni ITER (ITER Internazzjonali) ITER tinvolvi l-Unjoni Ewropea u ċ-Ċina, l-Indja, ir-Russja, il-Korea, il-Ġappun u l-Istati Uniti tal-Amerika. ITER inħolqot sabiex tamministra l-faċilitajiet tal-ITER, sabiex tinkoraġġixxi l-utilizzazzjoni tal-faċilitajiet tal-ITER mil-laboratorji u l-istituzzjonijiet u persunal l-oħra fil-programmi ta’ riċerka u żvilupp tal-enerġija tal-fużjoni tal-membri, u sabiex twettaq kull attività oħra li hija meħtieġa sabiex tilħaq l-għan tagħha. Il-kontribuzzjoni tal-UE (Euratom) lill-ITER Internazzjonali tingħata permezz tal-Aġenzija dwar l-Enerġija tal-Fużjoni, inklużi wkoll il-kontribuzzjonijiet minn Stati Membri u mill-Isvizzera. Il-kontribuzzjoni totali hija kkunsidrata legalment bħala kontribuzzjoni tal-Euratom lill-ITER minħabba li l-Istati Membri u l-Isvizzera m’għandhomx interessi ta' sjieda fl-ITER. Peress li l-UE għandha legalment partiċipazzjoni fl-impriża konġunta ITER Internazzjonali, il-Kummissjoni għandha tirrikonoxxi l-parteċipazzjoni fil-kontijiet tagħha. Fil-31 ta’ Diċembru 2010, Euratom kellha 47.2% jew EUR 12-il miljun tal-parteċipazzjoni proprjetarja fl-ITER. Il-kontribuzzjoni totali (indikattiva) tal-Euratom prevista għall-ITER (bejn l-2007 u l-2041) hija ta’ EUR 7 649 miljun. Inizjattivi Teknoloġiċi Konġunti Inħolqu sħubijiet pubbliċi-privati fil-forma ta’ Inizjattivi Teknoloġiċi Konġunti, li ġew implimentati permezz ta’ Impriżi Konġunti fis-sens tal-Artikolu 171 tat-Trattat, sabiex jiġu implimentati l-għanijiet tal-Aġenda tat-Tkabbir u tal-Impjiegi ta’ Lisbona. Matul l-2010 bdew jitħaddmu żewġ Inizjattivi Teknoloġiċi Konġunti ġodda, l-Impriża Konġunta ENIAC u l-Impriża Konġunta tal-FCH. Minkejja li l-ENIAC hija legalment imsejħa impriża konġunta, minn perspettiva kontabbilistika trid tiġi kkunsidrata bħala assoċjata (u hija mniżżla hekk fin-nota 2.3.2 ) għax il-Kummissjoni għandha influwenza sinifikanti, u mhux kontroll konġunt, fuq din l-entità (simili għall-Impriżi Konġunti ARTEMIS u “Clean Sky”). L-Inizjattiva Teknoloġika Konġunta IMI dwar Mediċini Innovattivi L-Impriża Konġunta IMI, tappoġġja r-riċerka farmaċewtika prekompetittiva u l-iżvilupp fl-Istati Membri u l-pajjiżi assoċjati, filwaqt li timmira biex iżżid l-investiment tar-riċerka fis-settur bijofarmaċewtiku u tippromwovi l-involviment ta’ intrapriżi żgħar u ta’ daqs medju (SME) fl-attivitajiet tagħha. L-interess ta' sjieda tal-Unjoni Ewropea, rappreżentata mill-Kummissjoni, huwa 97.4% jew EUR 78 miljun fil-31 ta’ Diċembru 2010. Il-kontribuzzjoni massima indikattiva tal-Kummissjoni għandha tammonta għal EUR 1 biljun sal-31/12/2017. Impriża Konġunta taċ-Ċelloli tal-Fjuwil u l-Idroġenu FCH L-għan tal-Impriża Konġunta tal-FCH huwa li tgħaqqad ir-riżorsi mis-setturi pubbliċi u privati sabiex issaħħaħ l-attivitajiet ta’ riċerka bl-iskop li ttejjeb l-effiċjenza ġenerali tal-isforzi Ewropej għar-riċerka u tħaffef l-iżvilupp u l-implimentazzjoni tat-teknoloġiji taċ-ċelloli tal-fjuwil u l-idroġenu. L-interess ta' sjieda tal-Unjoni Ewropea, irrappreżentat mill-Kummissjoni, fil-31 ta’ Diċembru 2010 huwa ta’ 99.9% jew EUR 37 miljun. Il-kontribuzzjoni massima indikattiva tal-UE għandha tammonta għal EUR 470 miljun sal-31/12/2017. 2.3.2 Parteċipazzjonijiet fl-Assoċjati EUR miljuni | FEI | ARTEMIS | Clean Sky | ENIAC | Total | Ammont fil-31 ta’ Diċembru 2009 | 301 | 7 | 74 | 0 | 382 | Kontribuzzjonijiet | 14 | 19 | 101 | 30 | 164 | Sehem mill-bilanċ pożittiv /(defiċit) nett | 2 | (12) | (161) | (9) | (180) | Movimenti oħra ta’ ekwità | (12) | 0 | 0 | 0 | (12) | Ammont fil-31 ta’ Diċembru 2010 | 305 | 14 | 14 | 21 | 354 | Il-parteċipazzjonijiet fl-assoċjati huma kontabilizzati billi jintuża l-metodu tal-ekwità. L-ammonti riportati li ġejjin huma attribwibbli għall-UE fuq il-bażi tal-perċentwali tal-parteċipazzjoni tagħha fl-assoċjati: EUR miljuni | 31.12.2010 | 31.12.2009 | Assi | 447 | 420 | Obbligazzjonijiet | (93) | (38) | Dħul | 25 | 17 | Bilanċ Pożittiv/(defiċit) | (180) | (6) | Fond Ewropew tal-Investiment (FEI) Il-Fond Ewoprew tal-Investiment (FEI) huwa l-istituzzjoni finanzjarja tal-Unjoni Ewropea li tispeċjalizza fil-forniment tal-kapital tar-riskju u l-garanziji għall-SMEs. Fil-31 ta’ Diċembru 2010, il-Kummissjoni ssottoskriviet għall-ammont totali ta’ EUR 900 miljun (minn EUR 3 000 miljun) tal-kapital azzjonarju totali tal-FEI. Dan jirrappreżenta 30% tal-kapital azzjonarju totali tal-FEI. EUR 2 miljuni tal-ammont ta’ hawn fuq jikkonċerna r-riżultat għall-2010 (qligħ). L-ebda dividend ma ġie rċevut fl-2010. Il-Kummissjoni ħallset 20%, u l-bilanċ li ma ssejjaħx kien jikkorrispondi għall-ammont ta' EUR 720 miljun. EUR miljuni FEI | Kapital tal-FEI totali | Sottoskrizzjoni tal-Kummissjoni | Kapital Azzjonarju Totali | 3 000 | 900 | Imħallas | (600) | (180) | Mhux Imsejjaħ | 2 400 | 720 | Impriża Konġunta ARTEMIS Din l-entità nħolqot sabiex timplimenta Inizjattiva Teknoloġika Konġunta mas-settur privat dwar is-Sistemi Informatiċi Inkorporati. L-interess ta' sjieda tal-UE, rappreżentat mill-Kummissjoni, fil-31 ta’ Diċembru 2010 huwa ta’ 96.7% jew EUR 14 miljun. Il-kontribuzzjoni massima indikattiva tal-Kummissjoni għandha tammonta għal EUR 420 miljun. Impriża Konġunta “Clean Sky” L-għan ta’ din l-entità huwa li tħaffef l-iżvilupp, il-validazzjoni u l-wiri tat-teknoloġiji tat-trasport li ma jniġġsux l-arja u b’mod partikolari li toħloq Sistema tat-Trasport bl-Ajru radikalment innovattiva bil-għan li tnaqqas l-impatt ambjentali tat-trasport bl-ajru. L-interess ta' sjieda tal-Unjoni Ewropea, rappreżentat mill-Kummissjoni, huwa ta’ 64.7% jew EUR 14 miljun fil-31 ta’ Diċembru 2010. Il-kontribuzzjoni massima indikattiva tal-Kummissjoni għal din l-impriża għandha tammonta għal EUR 800 miljun. Impriża Konġunta ENIAC L-għan tal-ENIAC huwa li tiddefinixxi aġenda ta’ riċerka miftiehma b’mod komuni fil-qasam tan-nanoelettronika sabiex tistabbilixxi prijoritajiet ta’ riċerka għall-iżvilupp u l-adozzjoni ta’ kompetenzi ewlenin f’dak il-qasam. Dawn l-għanijiet għandhom jintlaħqu billi jingħaqdu r-riżorsi mis-settur pubbliku u mis-settur privat sabiex jappoġġjaw l-attivitajiet ta’ R&Ż fil-forma ta’ proġetti. L-interess ta' sjieda tal-Unjoni Ewropea, rappreżentat mill-Kummissjoni, kien ta’ 97.8% jew EUR 21 miljun fil-31 ta’ Diċembru 2010. L-impenn totali tal-UE għandu jammonta għal EUR 450 miljun. 2.3.3 Il-Fond ta’ Garanzija Assi netti tal-Fond ta’ Garanzija | EUR miljuni | 31.12.2010 | 31.12.2009 | Assi disponibbli għall-bejgħ | 1 154 | 1 050 | Flus u ekwivalenti ta’ flus | 193 | 191 | Assi totali | 1 347 | 1 241 | Obbligazzjonijiet totali | (1) | (1) | Assi netti | 1 346 | 1 240 | Il-Fond ta’ Garanzija għal azzjonijiet esterni jkopri self garantit mill-UE bħala riżultat ta’ Deċiżjoni tal-Kunsill, b’mod partikolari l-operazzjonijiet ta’ self tal-Bank Ewropew għall-Investiment (BEI) barra mill-UE u self taħt assistenza makrofinanzjarja (MFA) u self tal-Euratom barra l-UE. Huwa strument maħsub għat-tul sabiex ikopri self inadempjenti garantit mill-UE u wieħed jista’ għalhekk iħares lejh bħala investiment fit-tul. Dan jixhdu l-fatt li kważi 85% tal-assi disponibbli għall-bejgħ għandhom maturità ta’ bejn 1 u 10 snin. Il-Fond huwa mogħni bi ħlasijiet mill-baġit ġenerali tal-UE ekwivalenti għal 9% tal-valur kapitali tal-operazzjonijiet, id-dħul minn imgħaxijiet fuq investimenti magħmula mill-assi tal-Fond, u l-ammonti rkuprati minn debituri inadempjenti u li għalihom il-Fond kellu jattiva l-garanzija tiegħu. Kull bilanċ annwali li jirriżulta għandu jitħallas lura bħala dħul fil-baġit ġenerali tal-UE. L-UE hija obbligata li tinkludi riżerva ta’ garanzija sabiex tkopri s-self lil pajjiżi terzi. Din ir-riżerva hija maħsuba biex tkopri l-ħtiġijiet tal-Fond ta’ Garanzija u, fejn neċessarju, il-garanziji attivati li jaqbżu l-ammont disponibbli fil-Fond, sabiex dawn l-ammonti jkunu jistgħu jiġu ddebitati lill-baġit. Din ir-riżerva ta' EUR 1 746 miljun tikkorrispondi mal-mira ta’ 9% tas-self pendenti fil-31 ta’ Diċembru 2010. L-assi netti tal-Fond fil-31 ta’ Diċembru 2010 jammontaw għal total ta’ EUR 1 346 miljun. Id-differenza bejn l-assi netti u l-ammont tar-riżerva tikkorrispondi mal-ammont li għandu jitħallas mill-baġit tal-UE lill-Fond, jiġifieri EUR 400 miljun. Il-bidliet fil-valur ġust tal-portafoll ta’ titoli ta’ dejn disponibbli għall-bejgħ ġew rikonoxxuti fl-ekwità fl-2010 li jammontaw għal tnaqqis totali ta’ EUR 30 miljun (2009: żieda ta’ EUR 16-il miljun). 2.3.4 Assi disponibbli għall-bejgħ (għat-tul) Din l-intestatura tinkludi investimenti u parteċipazzjonijiet mixtrija sabiex jgħinu lill-benefiċjarji jiżviluppaw l-attivitajiet kummerċjali tagħhom. Assi għat-tul Disponibbli għall-bejgħ | EUR miljuni | 31.12.2010 | 31.12.2009 | Bank Ewropew għar-Rikostruzzjoni u l-Iżvilupp | 188 | 157 | Operazzjonijiet tar-Riskju tal-Kapital | 137 | 132 | ETF Start-up | 199 | 154 | Fond Ewropew tal-Effiċjenza tal-Enerġija għax-Xlokk tal-Ewropa | 102 | 96 | Fond “Green for Growth” | 20 | 20 | GEEREF | 56 | - | Proġett ta’ Mikrofinanzjament għall-Progress | 14 | - | Investimenti oħra | 1 | 2 | Total | 717 | 561 | Bank Ewropew għar-Rikostruzzjoni u l-Iżvilupp (BERŻ) F’Mejju tal-2010, il-Bord tal-Gvernaturi approva żieda immedjata fl-ishma ħielsa għal kollox awtorizzati ta’ EUR 1 biljun. Il-pagament għall-ishma ħielsa għal kollox maħruġin sar permezz ta’ riallokazzjoni tad-dħul nett li qabel kien allokat għall-bilanċ pożittiv għal raġunijiet oħra, l-aktar għall-pagament ta’ ishma ħielsa għal kollox bħal dawn. Minħabba li l-BERŻ ma huwa ikkwotat fuq l-ebda borża u fir-rigward tar-restrizzjonijiet kuntrattwali inklużi fl-artikoli tal-inkorporazzjoni tal-BERŻ li jirrelataw, fost l-oħrajn, mal-bejgħ tal-interessi parteċipanti, limitati sal-ispejjeż tax-xiri u awtorizzati biss għall-azzjonisti eżistenti, l-ishma tal-Kummissjoni huma vvalutati skont il-kost nieqes kwalunkwe deprezzament fil-valur għal indeboliment. Il-Kummissjoni ssottoskriviet għal 3% tal-kapital totali tal-BERŻ ta’ EUR 21 biljun. Fid-data tal-karta tal-bilanċ, l-ammont imsejjaħ kien ta’ EUR 187 miljun, li tħallas kompletament. Il-pagamenti pendenti fuq kapital mhux imsejjaħ jammontaw għal EUR 443. EUR miljuni BERŻ | Kapital tal-BERŻ totali | Sottoskrizzjoni tal-Kummissjoni | KapitalAzzjonarju Totali | 20 793 | 630 | Imħallas | (6 197) | (187) | Mhux imsejjaħ | 14 596 | 443 | Taħt l- Operazzjonijiet ta’ Kapital tar-Riskju jingħataw ammonti lil intermedjarji finanzjarji għall-iffinanzjar ta’ investimenti azzjonarji. Dawn huma amministrati mill-Bank Ewropew tal-Investiment u ffinanzjati skont il-Politika Ewropea tal-Viċinat. L- ETF start up ikopri l-programm tat-Tkabbir u l-Impjiegi, il-programm MAP u l-programm CIP, li hu l-fiduċjarju tagħhom l-FEI, li jagħtu għajnuna fil-ħolqien u l-finanzjament ta’ impriżi żgħar jew ta’ daqs medju li jkunu għadhom qed jibdew billi jinvestu f’fondi ta’ kapital ta’ riskju speċjalizzati. Il- Fond Ewropew għax-Xlokk tal-Ewropa , kumpanija tal-investiment b’kapital tal-ishma varjabbli (SICAV) ukoll huwa inkluż taħt din l-intestatura. L-għan globali tal-EFSE huwa li jinkoraġġixxi l-iżvilupp ekonomiku u l-prosperità fix-Xlokk tal-Ewropa billi jipprovdi b’mod sostenibbli finanzjament addizzjonali għall-iżvilupp permezz ta’ intermedjarji finanzjarji lokali. L-għan ġenerali tal- Fond “ Green for Growth” (preċedentement il-“Fond Ewropew tal-Effiċjenza tal-Enerġija għax-Xlokk”) huwa li jtejjeb l-effiċjenza enerġetika u jinkoraġixxi l-użu tal-enerġiji rinnovabbli fix-Xlokk tal-Ewropa billi jipprovdi finanzjament dedikat għan-negozji u d-djar permezz ta’ sħubijiet ma’ istituzzjonijiet finanzjarji u finanzjament dirett. Sar investiment ġdid ta’ EUR 56 miljun relatat mal- GEEREF . Dan huwa fond innovattiv ġdid li jipprovdi kapital tar-riskju globali permezz ta’ investiment privat għal proġetti tal-effiċjenza enerġetika u tal-enerġija rinnovabbli f’pajjiżi li qed jiżviluppaw u ekonomiji fi tranżizzjoni. Fl-2010, sar ukoll investiment ġdid ta’ EUR 14 miljun fil- Faċilità ta’ Mikrofinanzjament għall-Progress għall-impjiegi u l-inklużjoni soċjali. Fi tmiem is-sena, ittieħed impenn ta’ EUR 122 miljun ulterjuri relatat mal-ETF Start up u l-Faċilità ta’ Finanzjament tal-SMEs, iżda għadu ma ġiex prelevat mill-partijiet l-oħra. 2.4 SELF EUR miljuni | Nota | 31.12.2010 | 31.12.2009 | Self mogħti mill-baġit tal-UE u l-KEFA | 2.4.1 | 162 | 169 | Self mogħti minn fondi missellfa | 2.4.2 | 11 478 | 10 595 | Total | 11 640 | 10 764 | 2.4.1 Self mogħti mill-baġit tal-Unjoni Ewropea u l-KEFA f’likwidazzjoni EUR miljuni | Self b’kundizzjonijiet speċjali | KEFA f’likwidazzjoni | Total | Total fil-31.12.2009 | 143 | 26 | 169 | Self ġdid | 2 | - | 2 | Ħlas lura | (16) | (5) | (21) | Bidliet fl-ammont kontabbli | 11 | 1 | 12 | Total fil-31.12.2010 | 140 | 22 | 162 | Self b’kundizzjonijiet speċjali jingħata b’rati preferenzjali bħala parti mill-koperazzjoni ma’ pajjiżi mhux membri. L-ammonti kollha jsiru dovuti aktar minn 12-il xahar wara tmiem is-sena. Ir-rati tal-imgħax effettivi fuq dan is-self ivarjaw bejn 7.73% u 14.507%. 2.4.2 Self mogħti minn fondi missellfa EUR miljuni | Self ġdid | - | - | 2 850 | - | 2 850 | Ħlas lura | (84) | (17) | - | - | (101) | Differenzi tal-kambju | - | 2 | - | 7 | 9 | Bidliet fl-ammont kontabbli | - | - | 93 | (4) | 89 | Total fil-31.12.2010 | 503 | 469 | 12 246 | 264 | 13 482 | Ammont dovut < sena | - | - | 2 004 | - | 2 004 | Ammont dovut > sena | 503 | 469 | 10 242 | 264 | 11 478 | Ir-rati tal-imgħax effettivi (mogħtija bħala medda ta’ rati tal-imgħax) kienu kif ġej: Self | 31.12.2010 | 31.12.2009 | Għajnuna Makrofinanzjarja (MFA) | 0.99%-4.54% | 0.9625%-4.54% | Euratom | 0.96313%-5.76% | 1.071%-5.76% | BOP | 2.375%-3.625% | 3.125%-3.625% | KEFA f’likwidazzjoni | 0.556%-5.8103% | 0.346%-5.8103% | Self ta’ Għajnuna Makrofinanzjarja (MFA) L-MFA huwa strument finanzjarju bbażat fuq l-oqsma ta’ politika, ta’ għajnuna mhux marbuta u ġenerali għall-bilanċ tal-pagamenti u/jew għall-baġit għal pajjiżi terzi sħab ġeografikament qrib it-territorju tal-UE. Huwa jieħu l-forma ta’ self jew għotjiet fit-tul/għal tul medju jew taħlita xierqa tat-tnejn u ġeneralment jikkumplimenta finanzjament ipprovdut fil-kuntest ta’ programm ta’ aġġustament u ta’ riforma appoġġjat mill-IMF. Fil-31 ta’ Diċembru 2010, il-Kummissjoni daħlet għal EUR 300 miljun ta’ ftehimiet ta’ self iżda dawn ma ttieħdux mill-parti l-oħra sa tmiem is-sena. Il-Kummissjoni ma rċevietx garanziji minn partijiet terzi għal dan is-self, iżda huwa garantit mill-Fond ta’ Garanzija (ara n-nota 2.3.3 ). Self tal-Euratom Il-Euratom hija entità legali tal-UE u hija rappreżentata mill-Kummissjoni Ewropea. Hija tagħti self lill-Istati Membri għall-iskop tal-iffinanzjar ta’ proġetti ta’ investiment fl-Istati Membri dwar il-produzzjoni industrijali tal-elettriku f’ċentri tal-produzzjoni tal-enerġija nukleari u f’istallazzjonijiet industrijali fiċ-ċiklu tal-karburant. Tagħti wkoll self lil Stati mhux Membri għall-iskop tat-titjib tal-livell tas-sikurezza u l-effiċjenza tal-impjanti tal-enerġija nukleari u l-istallazzjonijiet fiċ-ċiklu tal-karburant nukleari li huma operattivi jew li qed jinbnew. Ġew irċevuti EUR 466 miljun (2009: EUR 481 miljun) ta’ garanziji minn garanti terzi fir-rigward ta’ dan is-self. Self tal-Bilanċ tal-Pagamenti (BOP) Il-faċilità tal-BOP, strument finanzjarju bbażat fuq il-politika, ġiet riattivata matul il-kriżi ekonomika u finanzjarja kurrenti sabiex tipprovdi għajnuna finanzjarja għal tul ta’ żmien medju lil Stati Membri tal-UE. Din tippermetti li jingħata s-self lil Stati Membri li jkunu għaddejjin minn diffikultajiet fil-bilanċi tal-pagament tagħhom jew fil-movimenti kapitali, jew li jkunu mhedda serjament b’diffikultajiet bħal dawn. L-Istati Membri li ma adottawx l-Euro biss jistgħu jibbenefikaw minn din il-faċilità. L-ammont massimu pendenti ta’ self li għandu jingħata huwa ta’ EUR 50 biljun. Dan huwa self iggarantit mill-baġit ġenerali tal-UE. Bejn Novembru 2008 u t-tmiem l-2010, ingħata self li jammonta għal EUR 14.6 biljun lill-Ungerija, il-Latvja u r-Rumanija, li minnu ġew żburżjati EUR 12.05 biljun sa tmiem l-2010. It-tabella li ġejja turi l-iżborżamenti u d-dati tal-maturità għall-ħlas parzjali tas-self tal-BOP differenti li diġà ġew żborżjati: EUR miljuni | Ungerija | Latvja | Rumanija | Total | Żborżjati fl-2008: | - B’maturità f’Nov. 2011 | 2 000 | - | - | 2 000 | Żborżjati fl-2009: | - B’maturità f’April 2014 | - | 1 000 | - | 1 000 | - B’maturità f’Nov. 2014 | 2 000 | - | - | 2 000 | - B’maturità f’Jan. 2015 | - | 1 200 | 1 500 | 2 700 | - B’maturità f’April 2016 | 1 500 | - | - | 1 500 | Żborżjati fl-2010: | - B’maturità f’Sett. 2017 | - | - | 1 150 | 1 150 | - B’maturità f’Mej. 2019 | - | 500 | 1 000 | 1 500 | - B’maturità f’Ott. 2025 | - | 200 | - | 200 | Self imħallas sal-31.12.10 | 5 500 | 2 900 | 3 650 | 12 050 | Self mogħti totali | 6 500 | 3 100 | 5 000 | 14 600 | Ammonti mhux miġbuda sal-31.12.10 | Expired | 200 | 1 350 | 1 550 | Għandu jingħad li l-programm tal-assistenza tal-BOP għall-Ungerija skada f’Novembru 2010. EFSM Peress li l-ħlas taħt il-Mekkaniżmu Ewropew ta’ Stabilizzazzjoni Finanzjarja (“EFSM”) seħħ biss wara l-31 ta’ Diċembru 2010, id-dettalji dwar dan is-self jingħataw fin-Nota 9 . Ammonti mislufa tal-KEFA f’likwidazzjoni Din il-partita tinkludi l-aktar self mogħti mill-KEFA f’likwidazzjoni fuq fondi missellfa skont l-Artikoli 54 u 56 tat-Trattat tal-KEFA u kif ukoll tliet titoli tad-dejn mhux kwotati maħruġa mill-Bank Ewropew għall-Investiment (BEI) bħala sostitut għal debitur inadempjenti. Dawn it-titoli tad-dejn se jinżammu sal-maturità finali tagħhom (2017 u 2019) sabiex ikunu koperti l-ħlasijiet dovuti fuq ammonti missellfa relatati. Il-bidliet fl-ammont irreġistrat jikkorrispondu għall-bidliet fl-imgħaxijiet dovuti flimkien mal-amortizzazzjoni tas-sena tal-primja mħallsa u l-ispejjeż tat-tranżazzjoni li jseħħu fil-bidu, ikkalkulati skont il-metodu tar-rata effettiva tal-imgħax. 2.5 PREFINANZJAMENT GĦAT-TUL EUR miljuni | 31.12.2010 | 31.12.2009 (iddikjarati mill-ġdid) | Prefinanzjament (ara n-nota 2.5.1) | 40 298 | 39 750 | Spiża mħallsa minn qabel (ara n-nota 2.5.2) | 3 820 | 1 794 | Prefinanzjament għat-Tul totali | 44 118 | 41 544 | 2.5.1 Prefinanzjament It-tempestività tal-irkupru jew l-użu tal-prefinanzjament tirregola jekk jiġix divulgat bħala assi ta’ prefinanzjament kurrenti jew fit-tul. L-użu huwa definit mill-ftehim sottostanti tal-proġett. Il-ħlas lura kollu jew l-użu qabel tnax-il xahar mid-data ta’ rappurtar huwa divulgat bħala prefinanzjament għal żmien qasir u għaldaqstant, bħall-assi kurrenti, il-bilanċ huwa fit-tul. PREFINANZJAMENT TOTALI | EUR miljuni | 31.12.2010 | 31.12.2009 | Prefinanzjament fit-Tul (ara hawn taħt) | 40 298 | 39 750 | Prefinanzjament għal Żmien Qasir (ara n-nota 2.9) | 9 123 | 9 077 | Prefinanzjament Totali | 49 421 | 48 827 | Garanziji rċevuti fir-rigward tal-prefinanzjament: Dawn huma garanziji li l-Kummissjoni Ewropea titlob f’ċerti każi mingħand il-benefiċjarji meta tħallas il-pagamenti bil-quddiem (prefinanzjament). Hemm żewġ valuri x’jiġu divulgati għal din it-tip ta’ garanzija, il-valur “nominali” u dak “kontinwu”. Għall-valur “nominali”, l-avveniment ġeneratur huwa marbut mal-eżistenza tal-garanzija. Għall-valur “kontinwu”, l-avveniment ġeneratur tal-garanzija huwa l-pagament tal-prefinanzjament u/jew l-approvazzjonijiet sussegwenti. Fil-31 ta’ Diċembru 2010, il-valur “nominali” tal-garanziji rċevuti fir-rigward tal-prefinanzjament ammonta għal EUR 1 227 miljun filwaqt li l-valur “kontinwu” ta’ dawk il-garanziji kien ta' EUR 1 059 miljun (2009: EUR 936 miljun u EUR 724 miljun rispettivament). Ċerti ammonti ta’ prefinanzjament imħallsa skont is-7 Programm Kwadru ta’ Riċerka għar-riċerka u l-iżvilupp teknoloġiku (FP7) huma koperti effettivament minn Fond ta’ Garanzija tal-Parteċipanti (PGF) – l-ammont ta’ prefinanzjament imħallas fl-2010 jammonta għal EUR 3.2 biljun (2009: EUR 2.7 biljun). Dan huwa strument ta’ benefiċċju reċiproku stabbilit sabiex ikopri r-riskji finanzjarji tal-UE u l-parteċipanti matul l-implimentazzjoni tal-azzjonijiet indiretti tal-FP7, u l-kapital u l-imgħax tiegħu jikkostitwixxu sigurtà għall-implimentazzjoni. Il-parteċipanti kollha fl-azzjonijiet indiretti li jieħdu l-forma ta’ għotja (u għalhekk prefinanzjament fil-kotba tal-Kummissjoni) jikkontribwixxu 5% tal-kontribuzzjoni totali tal-UE għall-kapital tal-PGF sakemm iddum l-azzjoni. Bħala tali l-parteċipanti huma s-sidien tal-PGF, u l-UE (rappreżentata mill-Kummissjoni) hija l-aġent eżekuttiv tagħhom. Fit-tmiem ta’ azzjoni indiretta, il-parteċipanti għandhom jirkupraw il-kontribuzzjoni sħiħa tagħhom għall-kapital b’mod sħiħ, ħlief meta l-PGF isofri telf dovut għal benefiċjarji inadempjenti - u, f’dan il-każ, il-parteċipanti għandhom jirkupraw, bħala minimu, 80% tal-kontribuzzjoni tagħhom. Għaldaqstant, il-PGF jiggarantixxi kemm l-interess finanzjarju tal-Kummissjoni kif ukoll dak tal-parteċipanti. Fil-31 ta’ Diċembru 2010, ġie kkontribwit l-ammont ta’ EUR 866 miljun għall-PGF mill-parteċipanti (2009: EUR 561 miljun) – ara wkoll in-nota 11 . PREFINANZJAMENT FIT-TUL | EUR miljuni | Tip ta’ ġestjoni | 31.12.2010 | 31.12.2009 | Ġestjoni ċentralizzata diretta | 1 695 | 1 148 | Ġestjoni ċentralizzata indiretta | 620 | 486 | Ġestjoni deċentralizzata | 441 | 347 | Ġestjoni kondiviża | 37 055 | 37 199 | Ġestjoni konġunta | 487 | 568 | Implimentata minn Istituzzjonijiet u Aġenziji oħra | 0 | 2 | Total | 40 298 | 39 750 | L-ammonti ta’ prefinanzjament fit-tul li huma l-iktar sinifikanti jirrigwardaw l-Azzonijiet Strutturali għall-perjodu ta’ programmar 2007-2013: il-fond għall-iżvilupp reġjonali (FEŻR), il-fond soċjali ewropew (FSE), il-fond agrikolu ewropew għall-iżvilupp rurali (FAEŻR), il-fond ta’ koeżjoni (FK) u l-fond tas-sajd. Ladarba ħafna mill-proġetti huma għat-tul fin-natura tagħhom, huwa neċessarju li l-ħlas bil-quddiem relatat ikun disponibbli għal aktar minn sena. B’hekk dawn l-ammonti ta’ prefinanzjament jintwerew bħala assi għat-tul. 2.5.2 Nefqa mħallsa minn qabel EUR miljuni | 31.12.2010 | 31.12.2009 (dikjarata mill-ġdid) | Strumenti tal-Inġinerija Finanzjarja | 3 820 | 1 794 | Total | 3 820 | 1 794 | Skont il-qafas tal-programmi ta’ koeżjoni u żvilupp rurali 2007-2013, il-pagamenti jistgħu jsiru mill-Baġit tal-UE lill-Istati Membri sabiex issir kontribuzzjoni għall-Istrumenti tal-Inġinerija Finanzjarja (kemm jekk f’forma ta’ self, garanziji jew investimenti tal-ekwità) stabbiliti u mmexxija taħt ir-responsabbiltà tal-Istat Membru. Madankollu, l-atti legali bażiċi ma jobbligawx lill-Istati Membri sabiex jipprovdu rapporti perjodiċi lill-Kummissjoni dwar l-użu ta’ dawn il-fondi. Ġie osservat li filwaqt li tali pagamenti, sas-sena 2010, kienu oriġinarjament imniżżlin bħala nefqiet fis-sistema kontabbilistika tal-Kummissjoni, mhux il-flejjes kollha ntużaw mill-Istrument. Għaldaqstant, ikun aktar xieraq li jiġu kklassifikati bħala assi fuq il-karta tal-bilanċ (nefqa mħallsa minn qabel). Ġie osservat ukoll li, minħabba l-għan maħsub ta’ dawn l-ammonti, l-użu tagħhom ma jistax ikun stabbilit sempliċiment billi jiġi eżaminat sors bażiku ta’ informazzjoni bħad-dikjazzjonijiet tal-kontijiet tal-Istrument minħabba li, pereżempju, l-ammonti użati bħala garanziji jibqgħu imblukkati fuq il-kontijiet tal-bank tal-Istrument u s-self rimborsat lill-Istrument isiru disponibbli għal self ġdid. Minħabba li l-Istati Membri mhumiex meħtieġa jirrapportaw speċifikament dwar dawn il-fondi, u minħabba li ma jkunx kosteffiċenti għall-Kummissjoni sabiex tiġbor tali informazzjoni hija stess, sabiex l-użu ta’ dawn l-ammonti matul il-perjodu ta’ programmazzjoni jkun rifless kif xieraq fir-rapporti finanzjarji, kien meħtieġ li jsiru xi stimi. L-aktar metodu affidabbli disponibbli, u għaldaqstant, l-approċċ użat, huwa li l-ispejjeż jintefgħu fuq il-kont tar-riżultat ekonomiku fuq bażi ta’ linja dritta matul il-perjodu li jintemm fil-31/12/2015, u li hija l-aħħar data meta tali nefqa hija permessibbli. Sabiex tilħaq dan il-għan, il-Kummissjoni talbet l-informazzjoni neċessarja mingħand l-Istati Membri kmieni matul is-sena 2011 sabiex tistima u mbagħad tirrikonoxxi l-ammonti mhux użati fuq il-karta tal-bilanċ fil-31 ta’ Diċembru 2010. Dan l-ammont totali jinqasam bejn l-ammonti li l-Istati Membri qed jistennew li jużaw matul l-2011 (murija fin-nota 2.9.2 ) u l-ammonti li se jintużaw wara l-2011, murija fit-tabella aktar ’il fuq. Skont ir-regoli tal-kontabbiltà tal-UE, u prattiċi tal-kontabilità li huma aċċettati fuq livell internazzjonali, minħabba li dawn ta’ hawn fuq jikkostitwixxu bidla fil-politika tal-kontabbiltà u l-ammonti kkonċernati huma materjali, il-karta tal-bilanċ tal-2009 ġiet iddikjarata mill-ġdid f’dawn ir-rapporti finanzjarji sabiex tirrappreżenta ċifri komparabbli li juru kif kienet tidher is-sitwazzjoni li kieku ntuża l-istess trattament kontabbilistiku s-sena l-oħra. L-impatt fuq l-2008 kien stmat li kien ta' EUR 18-il miljun biss, u konsegwentement dan l-ammont ġie aġġustat mal-bilanċ negattiv akkumulat fl-2009 u ma saret l-ebda dikjarazzjoni mill-ġdid tal-bilanċ tal-ftuħ tal-2009. L-impatt ta’ din id-dikjarazzjoni mill-ġdid fuq il-karta tal-bilanċ oriġinali tal-2009 huwa muri hawn taħt: Karta tal-bilanċ tal-2009 ippreżentata oriġinarjament | Bidla fil-politika tal-kontabbiltà | Karta tal-bilanċ tal-2009 dikjarata mill-ġdid | Prefinanzjament fit-tul: | Prefinanzjament | 39 750 | - | 39 750 | Nefqa mħallsa minn qabel | - | 1 794 | 1 794 | 39 750 | 1 794 | 41 544 | Prefinanzjament għal żmien qasir: | Prefinanzjament | 9 077 | - | 9 077 | Nefqa mħallsa minn qabel | - | 359 | 359 | 9 077 | 359 | 9 436 | Riċevibbli għal żmien qasir: | Dħul dovut u spejjeż differiti | 3 912 | 295 | 4 207 | Assi totali | 100 859 | 2 448 | 103 307 | Obbligazzjonijiet totali | (145 585) | - | (145 585) | Assi netti | (44 726) | 2 448 | (42 278) | Riżultat u Riżervi Akkumulati | Riżervi | 3 323 | - | 3 323 | Bilanċ negattiv akkumulat | (52 506) | 18 | (52 488) | Riżultat tas-sena attwali | 4 457 | 2 430 | 6 887 | (44 726) | 2 448 | (42 278) | 2.6 AMMONTI RIĊEVIBBLI GĦAT-TUL EUR miljuni | 31.12.2010 | 31.12.2009 | Ammonti riċevibbli mill-Istati Membri | 14 | 26 | Self tal-persunal tal-KEFA | 9 | 10 | Garanziji u depożiti | 14 | 17 | Oħrajn | 3 | 2 | Total | 40 | 55 | L-ammonti li għandhom jiġu rċevuti mill-Istati Membri jirreferu għall-ammonti dovuti lill-KEFA f'likwidazzjoni minn dawk li kienu l-pajjiżi tal-adeżjoni. Mir-riċevibbli fit-tul totali EUR 14-il miljun (2009: EUR 26 miljun) huwa relatat mat-tranżazzjonijiet mhux tal-kambju. ASSI KURRENTI 2.7 INVENTARJI EUR miljuni | Deskrizzjoni | 31.12.2010 | 31.12.2009 | Materjal xjentifiku | 71 | 62 | Oħrajn | 20 | 15 | TOTAL | 91 | 77 | 2.8 INVESTIMENTI GĦAL ŻMIEN QASIR Assi għal żmien qasir Disponibbli għall-bejgħ | EUR miljuni | 31.12.2010 | 31.12.2009 | KEFA f’likwidazzjoni | 1 283 | 1 483 | Faċilità Finanzjarja għall-Kondiviżjoni tar-Riskju | 419 | 244 | Strument ta' Garanzija tas-Self għal Proġetti Ten-T | 111 | 61 | Investimenti tal-BUFI | 515 | 0 | Oħrajn | 3 | 3 | Total | 2 331 | 1 791 | Investimenti għal żmien qasir jikkonsistu f’assi disponibbli għall-bejgħ, li jinxtraw għar-redditu jew qligħ tagħhom bħala investiment, jew jinżammu sabiex tiġi stabbilita struttura partikolari tal-assi jew sors sekondarju ta’ likwidità u għalhekk jistgħu jinbiegħu b’rispons għal ħtieġa ta’ likwidità jew bidliet fir-rati tal-imgħax. Fir-rigward tal-ammonti tal-KEFA f'likwidazzjoni, l-investimenti kollha disponibbli għall-bejgħ (AFS) huma titoli ta’ dejn denominati f’EUR u kkwotati f’suq attiv. Fil-31 ta’ Diċembru 2010 it-titoli tad-dejn (espressi bil-valur ġust tagħhom) li jimmaturaw matul l-2010 jammontaw għal EUR 294 miljun (2009: EUR 242 miljun). Filwaqt li sar xiri kemm fil-Faċilità Finanzjarja għall-Qsim tar-Riskju kif ukoll fl-Istrument ta' Garanzija tas-Self għal Proġetti Ten-T (ara wkoll in-nota 5.1.2 ), iż-żieda kbira mis-sena preċedenti ġejja l-aktar mill-investiment ta’ ammonti ta’ multi msarrfa provviżorjament f’fond maħluq speċifikament immexxi mid-DĠ ECFIN (BUFI). Fis-snin preċedenti, dawn l-ammonti kienu jinżammu f’kontijiet tal-bank speċifiċi – ara n-nota 2.11 , flus kontanti ristretti. 2.9 PREFINANZJAMENT GĦAL PERJODU QASIR EUR miljuni | 31.12.2010 | 31.12.2009 (Iddikjarati mill-ġdid) | Prefinanzjament (ara n-nota 2.9.1) | 9 123 | 9 077 | Spiża mħallsa minn qabel (ara n-nota 2.9.2) | 955 | 359 | Total ta’ prefinanzjament għal perjodu qasir | 10 078 | 9 436 | 2.9.1 Prefinanzjament EUR miljuni | Tip ta’ ġestjoni | 31.12.2010 | 31.12.2009 | Ġestjoni ċentralizzata diretta | 3 038 | 2 924 | Ġestjoni ċentralizzata indiretta | 2 368 | 1 990 | Ġestjoni deċentralizzata | 536 | 700 | Ġestjoni kondiviża | 2 177 | 2 550 | Ġestjoni konġunta | 894 | 832 | Implimentata minn Istituzzjonijiet u Aġenziji oħra | 110 | 81 | Total | 9 123 | 9 077 | It-tnaqqis fil-prefinanzjament għal perjodu qasir taħt ġestjoni kondiviża huwa dovut għax-xoljiment tal-Fond ta’ Solidarjetà. Minkejja li l-pagamenti tal-prefinanzjament tħallsu fl-2010 għall-proġetti l-ġodda (il-programmi relatati mal-perjodu 2007-2013), ġew ikklassifikati taħt l-assi għat-tul kif spjegat fin-nota 2.5 . Iż-żieda fil-prefinanzjament għal perjodu qasir taħt it-tip ta’ ġestjoni ċentralizzata diretta u indiretta hija dovuta għaż-żieda fl-attivitajiet, l-aktar fl-oqsma tar-riċerka u l-iżvilupp. 2.9.2 Nefqa mħallsa minn qabel EUR miljuni | 31.12.2010 | 31.12.2009 (Iddikjarati mill-ġdid) | Strumenti tal-Inġinerija Finanzjarja | 955 | 359 | Total | 955 | 359 | Kif spjegat fin-nota 2.5.2 ,dawn l-ammonti huma relatati mal-pagamenti li saru lill-Istati Membri taħt il-qafas tal-programmi ta’ koeżjoni u żvilupp rurali tal-2007-2013, sabiex jiġu stabbiliti l-Istrumenti tal-Inġinerija Finanzjarja jew issir kontribuzzjoni għalihom, iżda li għadhom ma ntużawx mill-istrument sa tmiem is-sena. Huwa mistenni li l-ammonti ta’ hawn fuq jintużaw matul l-2011. 2.10 AMMONTI RIĊEVIBBLI GĦAL PERJODU QASIR EUR miljuni | 31.12.2010 | 31.12.2009 iddikjarati mill-ġdid | Self u depożiti b'terminu fiss | 2 170 | 216 | Riċevibbli kurrenti | 6 786 | 4 519 | Riċevibbli varji | 20 | 16 | Dħul dovut u spejjeż differiti | 4 525 | 4 207 | Total | 13 501 | 8 958 | Ir-riċivibbli għal perjodu qasir totali fihom madwar EUR 11 009 miljun (2009: 8 415 miljun) relatati mat-tranżazzjonijiet mhux tal-kambju. 2.10.1 Self u depożiti b’terminu L-ammonti jikkonċernaw primarjament is-self tal-BOP ta’ EUR 2 004 miljun b’maturitajiet finali li jifdlilhom inqas minn 12-il xahar wara d-data tal-karta tal-bilanċ (ara n-nota 2.4 aktar ’il fuq). F’din l-intestatura huma inklużi wkoll id-depożiti b’terminu ta’ EUR 166 miljun li primarjament huma relatati mal-KEFA f’likwidazzjoni. 2.10.2 Riċivibbli kurrenti EUR miljuni | Grupp kontabbli | At 31.12.2010 | At 31.12.2009 | Multi | 4 584 | (406) | 4 178 | 3 370 | (133) | 3 237 | Stati Membri | 4 011 | (1 625) | 2 386 | 2 198 | (1 191) | 1 007 | Oħrajn | 96 | (2) | 94 | 76 | (2) | 74 | Total | 8 898 | (2 112) | 6 786 | 5 921 | (1 402) | 4 519 | Klijenti Dawn huma ordnijiet ta’ rkupru inklużi fil-kontijiet fil-31 ta’ Diċembru 2010 bħala intitolamenti stabbiliti li għandhom jiġu rkuprati u li kienu għadhom mhumiex inklużi taħt intestaturi oħra fuq in-naħa tal-assi tal-karta tal-bilanċ. Multi Din tikkonċerna l-ammonti li għandhom jiġu rkuprati relatati mal-multi maħruġa mill-Kummissjoni. Iż-żieda f’dan it-tnaqqis tal-valur kontabbli meta mqabbel mas-sena l-oħra hija primarjament spjegata mit-tnaqqis matul l-2011 tal-multi deċiżi qabel il-31 ta’ Diċembru 2010. Barra minn hekk, it-tnaqqis tal-valur kontabbli iqis il-fatt li, fil-kuntest tal-kriżi ekonomika u finanzjarja, xi multi ġodda li nħarġu ma setgħux ikunu koperti mill-pagamenti provviżorji jew mill-garanziji tal-banek. Garanziji li jammontaw għal EUR 2 585 miljun ġew irċevuti għall-multi pendenti fil-31 ta’ Diċembru 2010 (2009: EUR 2 952 miljun) fir-rigward ta’ dawn ir-riċevibbli. Ta’ min wieħed jinnota li EUR 1 771 miljun minn dawn l-ammonti ta’ hawn fuq kienu dovuti għall-ħlas wara l-31 ta’ Diċembru 2010. Ammonti riċevibbli mill-Istati Membri Riċivibbli FAEG u tal-Iżvilupp Rurali Din il-partita primarjament tkopri l-ammonti dovuti mill-benefiċjarji tal-FAEG fil-31 ta’ Diċembru 2010, kif iddikjarati u ċċertifikati mill-Istati Membri fil-15 ta’ Ottubru 2010, u b’20% mnaqqas mill-ammont, li l-Istati Membri jistgħu jżommuhom sabiex ikopru l-ispejjeż amministrattivi. Issir stima għall-ammonti riċevibbli li joħorġu wara din id-dikjarazzjoni u sal-31 ta’ Diċembru 2010. Il-Kummissjoni qed tikkalkula wkoll tnaqqis fil-valur kontabbli tal-ammonti dovuti minn benefiċjarji, li aktarx ma jiġux irkuprati. Il-fatt li jsir dan l-aġġustament ma jfissirx li l-Kummissjoni qegħda tirrinunzja għall-irkupru ta’ dawn l-ammonti fil-futur. Jekk jogħġbok innota wkoll li l-metodu ta’ tnaqqis fil-valur kontabbli ġie aġġustat fl-2010 u jħalli impatt kemm fuq id-dħul kif ukoll fuq l-ispiża li għandu effett newtrali fuq l-ammmont nett – ara n-nota 3.2.3 . Skont il-metodu l-ġdid, ir-riċevibbli huma kkontabilizzati skont il-valur nominali u t-tnaqqis tal-valur huwa bbażat fuq analiżi statistika (ir-rata ta’ rkupru). Riċivibbli minn riżorsi proprji Għandu jiġi osservat li l-Istati Membri huma intitolati li jżommu 25% tar-riżorsi proprji tradizzjonali bħala spejjeż tal-ġbir, u għalhekk iċ-ċifri ta’ hawn fuq huma murija wara dan it-tnaqqis. Abbażi tal-istimi mibgħuta mill-Istati Membri, sar tnaqqis fil-valur kontabbli ta’ EUR 811 miljun mir-reċivibbli mill-Istati Membri. Madankollu, dan ma jfissirx li l-Kummissjoni qed taċċetta li mhux se jkun hemm irkupru fil-futur tal-ammonti koperti minn dan l-aġġustament fil-valur kontabbli. Riċivibbli oħra mill-Istati Membri Riċivibbli oħra mill-Istati Membri jinkludu EUR 30 miljun ta’ rkupru ta’ spejjeż u EUR 199 miljun f’avvanzi tal-FAEG imqabbla ma’ EUR 72 miljun u EUR 8 miljun rispettivament fl-2009. EUR miljuni | 31.12.2010 | 31.12.2009 | Riċivibbli FAEG u mill-Iżvilupp Rurali | FAEG | 1 130 | 627 | STŻR | 19 | - | SAPARD | 146 | - | Tnaqqis fil-valur kontabbli | (814) | (350) | Total | 481 | 277 | VAT imħallsa u rekuperabbli mill-Istati Membri | 46 | 38 | Riżorsi proprji | Stabbiliti fil-kont A | 81 | 89 | Stabbiliti f’kont separat | 1 285 | 1 260 | Tnaqqis fil-valur kontabbli | (811) | (841) | Oħrajn | 391 | 25 | Total | 946 | 533 | Riċivibbli oħrajn mill-Istati Membri | 913 | 159 | Total | 2 386 | 1 007 | 2.10.3 Dħul dovut u spejjeż differiti EUR miljuni | 31.12.2010 | 31.12.2009 iddikjarati mill-ġdid | Dħul dovut | 3 445 | 3 655 | Spejjeż differiti | 1 061 | 525 | Oħrajn | 19 | 27 | Total | 4 525 | 4 207 | L-ammont prinċipali taħt din l-intestatura huwa d-dħul dovut: EUR miljuni | 31.12.2010 | 31.12.2009 | Riżorsi proprji | 2 657 | 2 209 | Dħul agrikolu assenjat Nov. u Diċ. | 72 | 940 | FAEG: deċiżjonijiet ta’ korrezzjoni tal-konformità mhux eżegwiti | 520 | 0 | Fondi ta’ Koeżjoni, Reġjonali u Rurali: korrezzjonijiet finanzjarji | 43 | 404 | Dħul dovut ieħor | 153 | 102 | Dħul dovut totali | 3 445 | 3 655 | Dħul ieħor dovut huwa primarjament dħul ta’ imgħaxijiet tard, imgħaxijiet bankarji dovuti u imgħaxijiet dovuti fuq ammonti ta’ prefinanzjament. L-ammonti l-aktar sinifikattivi inklużi bħala tariffi differiti relatati mal-fondi trasferiti mill-Istati Membri fi Strumenti ta’ Inġinerija Finanzjarja li kienu għad iridu jiġi ddikjarati għall-Kummissjoni jew rimborsati minnha fi tmiem is-sena. Fil-31 ta’ Diċembru 2010 dawn ammontaw għal EUR 858 miljun (2009: EUR 295 miljun). Għandu jiġi osservat li l-ammont għall-2009 ġie ddikjarat mill-ġdid – ara n-nota 2.5.2 għal aktar dettalji. Inklużi wkoll mat-tariffi differiti huma l-ammonti ta’ EUR 182 miljun li fosthom l-ammonti ewlenin huma pagamenti antiċipati ta’ EUR 50 miljun imħallsa taħt ftehimiet bilaterali tas-sajd ma’ pajjiżi terzi, EUR 41 miljun għall-iskola Ewropea u EUR 44 miljun għall-kiri tal-uffiċċji. 2.11 FLUS KONTANTI U EKWIVALENTI EUR miljuni | 31.12.2010 | 31.12.2009 | Flus mhux marbuta: | Kontijiet mat-Teżori u l-Banek Ċentrali | 10 123 | 10 958 | Kontijiet kurrenti | 1 150 | 1 967 | Kontijiet imprest | 39 | 42 | Trasferimenti (flus fi tranżitu) | 1 | 9 | Depożiti għal żmien qasir u ekwivalenti oħrajn ta’ flus | 1 670 | 1 486 | Total | 12 983 | 14 462 | Flus marbuta | 9 080 | 8 910 | Total | 22 063 | 23 372 | 2.11.1 Flus mhux marbuta Il-flus mhux marbuta jkopru l-fondi kollha li l-UE żżomm fil-kontijiet tagħha f’kull Stat Membru u pajjiż tal-EFTA (teżor jew bank ċentrali), kif ukoll f’kontijiet kurrenti, kontijiet imprest, depożiti bankarji għal żmien qasir u ammonti żgħar ta’ flus kontanti. Ammonti murija bħala depożiti għal żmien qasir huma relatati primarjament ma’ flus ġestiti mill-fiduċjarji f’isem l-UE għall-iskop tal-implimentazzjoni ta' programmi partikolari ffinanzjati mill-baġit tal-UE. Fi tmiem is-sena ttieħed impenn għal EUR 131 miljun, iżda dawn kienu għadhom ma nġibdux mill-partijiet l-oħra. 2.11.2 Flus marbuta Flus marbuta jirreferu għal ammonti riċevuti fir-rigward ta’ multi maħruġa mill-Kummissjoni li għalihom il-każ ikun għadu miftuħ. Dawn jinżammu f’kontijiet ta’ depożitu speċifiċi li mhumiex użati għal attivitajiet oħra. OBBLIGAZZJONIJIET MHUX KURRENTI 2.12 BENEFIĊĊJI TAL-IMPJEGATI EUR miljuni | 31.12.2010 | 31.12.2009 | Pensjonijiet – Persunal | 32 801 | 33 316 | Pensjonijiet – Oħrajn | 840 | 663 | L-Iskema ta’ Assigurazzjoni Konġunta tal-Mard | 3 531 | 3 263 | Total | 37 172 | 37 242 | 2.12.1 Pensjonijiet – Persunal Skont l-Artikolu 83 tar-Regolamenti tal-Persunal, il-ħlas tal-benefiċċji provduti fl-iskema tal-pensjonijiet tal-persunal (PSEO: Skema ta’ Pensjonijiet tal-Uffiċjali Ewropej) jiġi ddebitat lill-baġit tal-UE. L-iskema mhix mogħtija fondi, iżda l-Istati Membri jiggarantixxu l-ħlas ta’ dawn il-benefiċċji b’mod kollettiv skont l-iskala stabbilita għall-iffinanzjar ta’ dan l-infiq. Minbarra dan, l-uffiċjali jikkontribwixxu terz għall-iffinanzjar fit-tul ta’ din l-iskema permezz ta’ kontribuzzjoni obbligatorja. L-obbligazzjonijiet ta’ din l-iskema tal-pensjonijiet ġew ivvalutati fuq il-bażi tan-numru ta’ persunal u tal-persunal irtirat fil-31 ta’ Diċembru 2010 u fuq ir-regoli tar-Regolamenti tal-Persunal applikabbli f’din id-data. Il-valutazzjoni twettqet skont il-metodoloġija tal-IPSAS 25 u għalhekk skont ir-regola 12 tal-kontabilità tal-UE wkoll). Il-metodu ta’ valutazzjoni attwarja użat sabiex tiġi kkalkulata din l-obbligazzjoni huwa magħruf bħala l-metodu tal-kreditu proġettat tal-unità. Il-preżunzjonijiet attwarji prinċipali disponibbli fid-data tal-valutazzjoni u użati fil-valutazzjoni kienu kif ġej: Preżunzjonijiet Attwarji | 31.12.2010 | 31.12.2009 | Ir-rata ta’ skont nominali | 4.6% | 4.5% | Ir-rata tal-inflazzjoni mistennija | 2.1% | 2.5% | Ir-rata ta’ skont reali | 2.4% | 2.0% | Probabbiltà ta’ żwieġ: Raġel/Mara | 84%/38% | 84%/38% | It-Tkabbir Ġenerali tal-Pagi/rivalutazzjoni tal-pensjonijiet | 0% | 0% | It-Tabella tal-Ħajja tal-Uffiċjali Ċivili Internazzjonali tal-2008 | Iva | Iva | L-obbligazzjonijiet ikopru d-drittijiet definiti aktar ’il fuq għall-persuni li ġejjin: 1. Persunal f'impjieg attiv fil-31 ta’ Diċembru 2010 fl-Istituzzjonijiet u l-Aġenziji kollha inklużi fl-iskema tal-pensjonijiet; 2. Persunal f’sitwazzjoni differita, jiġifieri li temporanjament jew definittivament telqu l-Istituzzjonijiet iżda żammew id-drittijiet tagħhom tal-pensjoni fl-iskema tal-pensjonijiet (u li akkumulaw mill-inqas 10 snin ta’ servizz); 3. Dawk li qabel kienu uffiċjali u impjegati oħra li qed jibbenefikaw minn pensjoni tal-irtirar; 4. Dawk li qabel kienu uffiċjali u impjegati oħra li qed jibbenefika